open-index/open-wikipedia-markdown huggingface dataset:
ഇലിയാന ഡി ക്രുസ്

തെലുങ്ക് ചിത്രത്തിലും ബോളിവുഡിലും മുഖ്യമായും അഭിനയിക്കുന്ന ഒരു ഇന്ത്യൻ അഭിനേത്രിയാണ് **ഇല്യാന ഡി ക്രുസ്** (ജനനം നവംബർ 1, 1986).  

2006ൽ തെലുങ്ക് ചിത്രമായ ദേവദാസുവിൽ തെലുങ്കിലെ മികച്ച നടിയായി ഫിലിം ഫെയർ പുരസ്കാരം കരസ്ഥമാക്കി. പോക്കിരി (2006), ജൽസ (2008), കിക്ക് (2009), ജുലൈ (2012) തുടങ്ങിയ തെലുങ്കു ചിത്രങ്ങളിൽ അഭിനയിച്ചു . ശങ്കറിന്റെ " നൻബാൻ" (2012) എന്ന ചിത്രത്തിൽ അഭിനയിച്ചിട്ടുണ്ട്.

2012 ൽ, അനുരാഗ് ബസുവിന്റെ വിമർശനപരവും വാണിജ്യപരമായി വിജയകരവുമായ ബർഫി എന്ന ചിത്രത്തിൽ അഭിനയിച്ച് ബോളിവുഡിൽ അരങ്ങേറ്റം കുറിച്ചു.  മികച്ച പ്രകടനത്തിനുള്ള ഫിലിംഫെയർ പുരസ്കാരം ഉൾപ്പെടെ നിരവധി പുരസ്കാരങ്ങൾ അവർക്ക് ലഭിച്ചു.2017 ലെ റൊമാന്റിക് കോമഡി ഹാപ്പി എൻഡിംഗ് (2016), ക്രിസ്റ്റ്യൻ ക്രിസ്റ്റഫർ റുമോംറ്റ് (2016), ബാദ്ഷോയിലെ ഹീസ്റ്റ്-നാടക (2017) എന്നിവ മറ്റു ചിത്രങ്ങളിൽപെട്ടതാണ്

## ആദ്യകാല ജീവിതവും വിദ്യാഭ്യാസവും

മുംബൈയിലെ മാഹിമിൽ ഒരു ഗോവൻ കത്തോലിക്ക കുടുംബത്തിലാണ് ഇലിയാന ജനിച്ചത്.    മുബൈ , ഗോവ എന്നിവിടങ്ങളിലാണ് വളർന്നത്. പത്താം വയസ്സിൽ കുടുംബം ഗോവയിലേക്ക് താമസം മാറി.  കൊങ്കണിയാണ്  മാതൃഭാഷ.അക്കാലത്ത് അവരുടെ അമ്മ ജോലിചെയ്തിരുന്ന ഹോട്ടലിലെ മാനേജർ ഇലിയാനയുടെ മനോഹരമായ പുഞ്ചിരികണ്ട്  മാർക് റോബിൻസണെ പരിചയപ്പെടുത്തുകയും മോഡലിംഗ് ചെയ്യാൻ നിർദ്ദേശിക്കുകയുമായിരുന്നു. തുടക്കത്തിൽ താല്പര്യമുണ്ടായിരുന്നില്ലെങ്കിലും 2003 ഓടെ തൻറെ കരിയറിൽ പുരോഗതി നേടി. "ദുരന്തം" എന്നാണ് അതിനെ അവർ വിശേഷിപ്പിച്ചത്. ഫോട്ടോ ഷൂട്ടുകളും റാംപ് ഷോകളും മുഖേന അവർക്ക് കൂടുതൽ ശ്രദ്ധകിട്ടി തുടങ്ങി. തുടർന്നുള്ള വർഷങ്ങളിൽ അവരുടെ രണ്ടാമത്തെ പോർട്ട്ഫോളിയോ ആരംഭിച്ചു. ഇലക്ട്രോലക്സ് , ഇമാമി ടാൽക്ക് , ഫെയർ ലൗലി എന്നിവിടങ്ങളിൽ നിന്ന് മൂന്ന് പരസ്യങ്ങളിൽ നിന്ന് പരസ്യത്തിൽ അഭിനയിക്കാൻ അവസരം ലഭിച്ചത്.  സംവിധായകൻ രാകേഷ് റോഷൻ സംവിധാനം ചെയ്യുന്ന ചിത്രത്തിൽ അഭിനയിക്കാൻ നിരവധി ഓഫറുകളും കിട്ടി.  2014 ൽ അവർ പോർച്ചുഗീസ് പൗരത്വവും നേടി.

## അഭിനയിച്ച ചലചിത്രങ്ങൾ

## അവലംബം

വർഗ്ഗം:1987-ൽ ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:കന്നഡചലച്ചിത്ര നടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:ഫിലിംഫെയർ പുരസ്കാരം ലഭിച്ചവർ
വർഗ്ഗം:ജീവിച്ചിരിക്കുന്നവർ
ഐലീൻ ബ്രെന്നാൻ

**വെർല ഐലീൻ ബ്രെന്നാൻ** (ജീവിതകാലം : സെപ്റ്റംബർ 3, 1932 – ജൂലൈ 28, 2013) ഒരു അമേരിക്കൻ സിനിമാ താരവും നാടക, ടെലിവിഷൻ വേദികളിലെ അഭിനേത്രിയുമായിരുന്നു. 1967 ൽ പുറത്തിറങ്ങിയ ‘ഡൈവോർസ് അമേരിക്കൻ സ്റ്റൈൽ’ എന്ന ചിത്രത്തിലൂടെയാണ് ഐലീൻ ആദ്യമായി സിനിമാരംഗത്തേയ്ക്കു പ്രവേശിക്കുന്നത്. പീറ്റർ ബൊഗ്ഡാനോവിച്ചിൻറെ ‘ദ ലാസ്റ്റ് പിക്ച്ചർ ഷോ (1971) എന്ന ചിത്രത്തിലെ സഹകഥാപാത്രത്തെ അവതരിപ്പിച്ചതിനേത്തുടർന്ന് മികച്ച സഹനടിയ്ക്കുള്ള BAFTA പുരസ്കാരത്തിനു നാമനിർദ്ദേശം ചെയ്യപ്പെട്ടിരുന്നു.

‘പ്രൈവറ്റ് ബെഞ്ചമിൻ’ എന്ന ചിത്രത്തിലെ ഡൊറീൻ ലെവിസിൻറെ വേഷം അവതരിപ്പിച്ചതോടെ നിരൂപകരുടെ ശ്രദ്ധ കൂടുതലായി അവരുടെ മേൽ പതിച്ചു. ഈ ചിത്രത്തിലെ വേഷത്തിന് മികച്ച സഹനടിയ്ക്കുള്ള ഒരു ഓസ്കാർ പുരസ്കാരത്തിനു നാമനിർദ്ദേശം ലഭിക്കുകയും ചെയ്തു. ഇതേ കഥാപാത്രത്തെ ടെലിവിഷനുവേണ്ടി പുനരവതരിപ്പിക്കുകയും അവരുടെ മികച്ച പ്രകടനത്തെ അടിസ്ഥാനമാക്കി ഗോൾഡൻ ഗ്ലോബ്, എമ്മി പുരസ്കാരങ്ങൾക്ക് നാമിർദ്ദേശം ചെയ്യപ്പെട്ടു. ‘ക്ലൂ’ (1985) എന്ന നിഗൂഢ ഹാസ്യ ചിത്രത്തിലും ജീപ്പേർസ് ക്രീപ്പേർസ് (2001) എന്ന ഹൊറർ ചിത്രത്തിൽ ഒരു അപ്രധാനവേഷത്തിലും ഇതിനിടെ അവർ അഭിനയിച്ചിരുന്നു. 

ടെലിവിഷനുവേണ്ടി അവർ തുടർ‌ച്ചയായി ജോലി  ചെയ്യുകയും ‘ന്യൂഹാർട്ട്’, ‘തേർട്ടിസംതിംഗ്’, ‘ടാക്സി’, ‘വിൽ & ഗ്രേസ്’ തുടങ്ങിയ പരമ്പരകളിലെ അതിഥി വേഷങ്ങൾക്ക് എമ്മി അവാർഡ് നാമനിർദ്ദേശങ്ങൾ ലഭിക്കുകയും ചെയ്തിരുന്നു.

## ആദ്യകാലജീവിതം
വെർല ഐലീൻ ബ്രെന്നാൻ എന്ന പേരിൽ 1932 സെപ്റ്റംബർ 3 ന് കാലിഫോർണിയിയിലെ ലോസ് ആഞ്ചെലസിൽ റെജിനാ “ജീന്നെ” മെനെഹാൻ എന്ന നിശ്ശബ്ദ ചിത്രത്തിലെ അഭിനേത്രിയുടേയും ഒരു ഡോക്ടറായ ജോൺ ജെറാൾഡ് ബ്രെന്നെൻറേയും പുത്രിയായി അവർ ജനിചചr. ു. ഐറിഷ് വംശജയായ അവർ റോമൻ കത്തോലിക്കാ വിശ്വാസിയായി വളർന്നു. കാലിഫോർണിയയിലെ ഹൈസ്കൂളിൽനിന്നു പഠനം പൂർത്തിയാക്കിയ ഐലീൻ, ജോർജ് ടൌൺ യൂണിവേഴ്സിറ്റിയിൽ ചേരുന്നതിനായി വാഷിംഗ്ടൺ ഡിസിയിലേക്ക് താമസം മാറി. അവിടെ അവർ മാസ്ക് ആൻഡ് ബൌബുൾ സൊസൈറ്റിയിൽ അംഗമായിരുന്ന..  പിന്നീട് അമേരിക്കൻ അക്കാദമി ഓഫ് ഡ്രാമാറ്റിക് ആർട്ട്സിൽ ചേരുന്നതിനായി ന്യൂ യോർക്ക് സിറ്റിയിലേക്ക് താമസം മാറി. അവിടെ അവർ മറ്റൊരു പ്രശസ്ത അഭിനേത്രിയായിരുന്ന റ്യൂ മക്ലാനാഹാൻറെ എന്ന ഒരു സഹവാസിയായിരുന്നു.

## അവലംബം

വർഗ്ഗം:1932-ൽ ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
അഭിജിത്ത് വിജയൻ

കേരളത്തിലെ ഒരു ഗായകനാണ് **അഭിജിത്ത് വിജയൻ**. 2000-ഓളം ഗാനങ്ങൾ ഇദ്ദേഹം ആലപിച്ചിട്ടുണ്ട്. ആകാശമിഠായി എന്ന ചിത്രത്തിലെ ഗാനമാണ് ആദ്യമായി ചലച്ചിത്രത്തിനായി ആലപിച്ചത്.

## വിവാദം
2017-ലെ സംസ്ഥാന ചലച്ചിത്രപുരസ്കാരത്തിൽ മികച്ച ഗാനത്തിനുള്ള പുരസ്കാരത്തിൽ അവസാന റൗണ്ടിൽ നിന്നും ഇദ്ദേഹം പുറത്തായി. ഭയാനകം എന്ന ചിത്രത്തിലെ *കുട്ടനാടൻ കാറ്റു ചോദിക്കുന്നു* എന്ന ഗാനമാണ് പുരസ്കാരത്തിനായി നിർദ്ദേശിക്കപ്പെട്ടത്. എന്നാൽ ഈ ഗാനം യേശുദാസാണ് ആലപിച്ചത് എന്ന ധാരണയാൽ ജൂറി അംഗങ്ങൾ തിരഞ്ഞെടുക്കാൻ ശ്രമിച്ചെങ്കിലും ആലപിച്ചത് യേശുദാസല്ല എന്നറിഞ്ഞതിനാൽ ആവസാന നിമിഷം പുരസ്കാരത്തിൽ നിന്നും ഒഴിവാക്കി. ജൂറി അംഗവും സംഗീത സംവിധായകനുമായ ജെറി അമൽ ദേവ് അവാർഡ് നിർണയത്തെക്കുറിച്ച് പിന്നീട് വെളിപ്പെടുത്തിയത് വിവാദമാക്കപ്പെട്ടു. എം.കെ അർജുനന് 2017-ലെ മികച്ച സംഗീത സംവിധായകനുള്ള അവാർഡ് നേടിക്കൊടുത്തത് ഭയാനകത്തിലെ ഗാനങ്ങളാണ്. മികച്ച ഗായകനുള്ള പുരസ്കാരം മായാനദിയിലെ ഗാനം ആലപിച്ച ഷഹബാസ് അമനാണ് നൽകിയത്.

## അവലംബം

## പുറത്തേക്കുള്ള കണ്ണികൾ
ഖാലിദിയ്യ

നക്ഷബന്ദിയ്യ സൂഫി ധാരയിലെ ഉപവിഭാഗമാണ് **ഖാലിദിയ്യ**. വിശ്വ പ്രസിദ്ധമായ നക്ഷബന്ധി സൂഫിയായ മുഹമ്മദ് ഖാലിദ് അൽ ബാഗ്ദാദിയുടെ താവഴിയിലുള്ള സൂഫി സാധകരാണ് **ഖാലിദിയ്യ** അനുയായികൾ. ഈ പൈതൃകത്തെയാണ് **നക്ഷബന്ദിയ്യ**-**ഖാലിദിയ്യ** സരണി എന്ന് വിശേഷിപ്പിക്കുന്നത്.

## നക്ഷബന്ദി ഖാലിദിയ്യ സിൽസില

## അവലംബം

* Gammer, Moshe. *Muslim Resistance to the Tsar: Shamil and the Conquest of Chechnia and Daghestan.* Portland, OR: Frank Cass, 1994.
* Shaykh Muhammad Hisham Kabbani,* Classical Islam and the Naqshbandi Sufi Tradition*, Islamic Supreme Council of America (June 2004), .

## കൂടുതൽ വായനയ്ക്ക്
* Bremer, Marie Luise (1959). *[https://books.google.com/books?id=MVIaAAAAIAAJ Die Memoiren des türkischen Derwischs Asci Dede Ibrahim]*. Walldorf, Germany. (about Ibrahim Khalil, 1828 - c.1910).	

വർഗ്ഗം:സൂഫിമാർഗ്ഗം
മുഹമ്മദ് ഖാലിദ് അൽ ബാഗ്ദാദി

ഇറാഖി കുർദിഷ് സൂഫിയായിരുന്നു  ഖാലിദിൽ ബാഗ്ദാദി. മൗലാനാ ഹാലിദുൽ ബാഗ്ദാദി, അൽ ഖാലിദ് എന്നിങ്ങനെ വിവിധ പേരുകളിൽ അറിയപ്പെടുന്നു.നഖ്ക്ഷബന്ദി സൂഫി സരണിയിലെ ഒരു ശാഖയായ ഖാലിദിയുടെ സ്ഥാപകനായി ഇദ്ദേഹം അറിയപ്പെടുന്നു.,
അദ്ദേഹത്തിന്റെ സ്വന്തം നാടായ കുർദ് ഭൂഖണ്ഡങ്ങളിൽ മാത്രമല്ല, പാശ്ചാത്യ ഇസ്ലാമിക ലോകത്തിന്റെ മറ്റു പല ഭാഗങ്ങളിലും വലിയ സ്വാധീനമുണ്ടായിരുന്നു.ഇപ്പോൾ ഇറാഖിലുള്ള സുലൈമാന്യയ്യയ്ക്ക് സമീപമുള്ള കാരദാഗിൽ 1779 ലാണ് ജനിച്ചത്.മാതാപിതാക്കൾ കുർദിസ്ഥാനിലെ പ്രശസ്ത സൂഫി കുടുംബത്തിൽ നിന്നുള്ളവരായിരുന്നു.  സുലൈമാന്യയിലാണ് വളർന്നതും പരിശീലിപ്പിക്കപ്പെട്ടതും. അവിടെ നിരവധി സ്കൂളുകളും നിരവധി പള്ളികളും ഉണ്ടായിരുന്നു. ഇക്കാരണംകൊണ്ടുതന്നെ പ്രാഥമിക വിദ്യാഭ്യാസവും ഇവിടെ നിന്നായിരുന്നു
## അവലംബം

വർഗ്ഗം:1779-ൽ ജനിച്ചവർ
വർഗ്ഗം:1827-ൽ മരിച്ചവർ
ഫ്രഞ്ച് സുഡാൻ

സ്വതന്ത്ര മാലിയുടെ ഭാഗമായ പ്രദേശമാണ് **ഫ്രഞ്ച് സുഡാൻ** (**French Sudan** ;  **) .സ്വാതന്ത്ര്യം നേടുന്നത് വരെ പടിഞ്ഞാറെ ഫ്രഞ്ച് ആഫ്രിക്ക ഫെഡറേഷൻറെ ഭാഗമായിരുന്ന ഫ്രഞ്ച് കോളനി അതിർത്തിയായിരുന്നു.

ഫ്രഞ്ച് സൈന്യത്തിൻറെ സൈനികാവശ്യങ്ങൾക്കായി വ്യാപകമായി ഉപയോഗിച്ചിരുന്ന പ്രദേശമായിരുന്നു ഇത്. 1890-ൻറെ മധ്യത്തോടെ പൗര ഭരണത്തിൻ കീഴിലായി. രണ്ടാം ലോക യുദ്ധത്തിന് ശേഷം മോഡിബോ കീത്തയുടെ നേതൃത്വത്തിൽ ആഫ്രിക്കൻ ഡെമോക്രാറ്റിക് റാലി (RDA) എന്ന പ്രസ്ഥാനം ഈ പ്രദേശത്തിൻറെ സ്വാതന്ത്ര്യത്തിനു വേണ്ടി യത്നിച്ചു.

1960 ൽ ഫ്രഞ്ച് സുഡാൻ കോളനി ഔദ്യോഗികമായി മാലി റിപ്പബ്ലിക് ആയി മാറി .സെനഗൽ, ഫ്രാൻസ് എന്നീ രാജ്യങ്ങളിൽ നിന്ന് രാഷ്ട്രീയമായി അകലം പാലിച്ചുതുടങ്ങുകയും ചെയ്തു.

വർഗ്ഗം:മാലി
മറ്റു പിന്നോക്ക വിഭാഗ സംവരണം

പട്ടിക ജാതി -പട്ടിക വർഗ്ഗം ഒഴികെയുള്ള മറ്റു ജാതി /സമുദായങ്ങൾക്ക്  സർക്കാർ അനുവദിക്കുന്ന  സംവരണമാണ്  പിന്നോക്ക  വിഭാഗ  സംവരണം.സംസ്ഥാന തലത്തിൽ പ്രവർത്തിക്കുന്ന  പിന്നോക്ക  വിഭാഗ കമ്മീഷനുകളാണ്  പട്ടികയിൽ  ഉൾപ്പെടുത്തുന്നതിനൊ  ഒഴിവാക്കുന്നതിനോ  വേണ്ടിയുള്ള ശുപാർശ  സർക്കാരിന്  നൽകുന്നത്.സാധാരണ നിലയിൽ ശുപാർശ അംഗീകരിക്കേണ്ടതാണ്.പിന്നോക്ക വിഭാഗ പട്ടിക ഓരോ പത്ത് വർഷം തോറും പുതുക്കി നിശ്ചയിക്കേണ്ടതാണ്.ഏത് സമുദായത്തേയും  പട്ടികയിൽ  ഉൾപ്പെടുത്തി സംവരണം അനുവദിക്കുന്നതിന്  നിയമതടസമില്ല.സർക്കാർ ഉദ്യോഗത്തിൽ മതിയായ പ്രാധിനിത്യം ലഭിച്ചിട്ടില്ലാത്ത സമുദായങ്ങളെ  പതിനാറാം ചട്ടം നാലാം ഉപചട്ടം നൽകുന്ന അധികാരം ഉപയോഗിച്ച് ഉദ്യോഗ നിയമനങ്ങളിൽ സംവരണം നൽകുന്നതിനാണ് പിന്നോക്ക സമുദായമായി പ്രഖ്യാപിക്കുന്നത്.നിയമസഭയുൾപ്പടെയുള്ള  ജനപ്രതിനിധി സഭകളിലെ  പിന്നോക്കാവസ്ഥയും പട്ടികയിൽ ഉൾപ്പെടുത്തുന്നതിന്  പ്രധാനമായി  പരിഗണിക്കാറുണ്ട്.സംവരണം ലഭിക്കുന്നതിലൂടെ ഭരണ പങ്കാളിത്തമാണ്  അർത്ഥമാക്കുന്നത്.

തിരുവിതാംകൂർ പിന്നോക്ക വിഭാഗ പട്ടികയിൽ ഉൾപ്പെടുത്തിയിരുന്ന നായർ,ബ്രാഹ്മണ,ക്ഷത്രിയ,അമ്പലവാസി സമുദായങ്ങൾക്ക് തിരുകൊച്ചി സംസ്ഥാനത്തും മലബാർ മേഖല ലയിച്ച് ഐക്യ കേരളം നിലവിൽ വന്ന് 1958 വരേയ്ക്കും സംവരണം ലഭിച്ചിരുന്നു.

മണ്ഡൽ കമ്മീഷൻ റിപ്പോർട്ട്  നടപ്പിലാക്കുന്നതിനെതിരായി  ഇന്ദിരാ സാഹ്നി  സുപ്രീംകോടതിയിൽ സമർപ്പിച്ച  ഹർജിയിൽ 1992-ൽ വിധി  പുറപ്പെടുവിച്ചു.മറ്റു പിന്നോക്ക വിഭാഗങ്ങൾക്കായുള്ള പട്ടിക പുതുക്കി നിശ്ചയിക്കേണ്ടതാണെന്നും ഓരോ പത്ത് വർഷം കൂടുംതോറും  ആവർത്തിക്കണമെന്നും സംസ്ഥാന തലത്തിൽ ഒരു കമ്മീഷനെ  നിയമിക്കണമെന്നും ഉത്തരവിട്ടു.  സാമ്പത്തിക സംവരണം നടപ്പാക്കണമെന്ന ഹർജിയെ കോടതി തള്ളികളഞ്ഞിട്ടുണ്ട്.അതോടൊപ്പം  പിന്നോക്ക  വിഭാഗമായി പരിഗണിക്കുന്നതിന് ജാതിയും ഒരു ഘടകമായി നിരീക്ഷിച്ചു.

വർഗ്ഗം:സംവരണം ഇന്ത്യയിൽ
വർഗ്ഗം:ഇന്ത്യയിലെ ജാതിവ്യവസ്ഥ
വൈശാലി (വിവക്ഷകൾ)

## സ്ഥലങ്ങൾ
* വൈശാലി ജില്ല: ബീഹാറിലെ ഒരു ജില്ല
* വൈശാലി (പുരാതന നഗരം): വൈശാലി ജില്ലയിൽ സ്ഥിതിചെയ്യുന്ന ഒരു പുരാതന നഗരം
* വൈശാലി: ഡൽഹി മെട്രോ

## ചലചിത്രം
* വൈശാലി: 1988-ൽ പുറത്തിറങ്ങിയ മലായാള ചലചിത്രം
കുരങ്ങണി

തമിഴ്‌നാട്ടിൽപ്പെടുന്ന പശ്ചിമഘട്ട മലനിരകളിലെ ഒരു ഹിൽസ്റ്റേഷനാണ് **കുരങ്ങണി**. തെങ്ങ്, മാവ്, തേയില, കാപ്പി എന്നീ വിളകളാൽ സമ്പന്നമായ പ്രദേശമാണ് ഇത്. 2018 മാർച്ച് 11ന് കുരങ്ങിണിയിലുണ്ടായ കാട്ടുതീയിൽപ്പെട്ട് ട്രെക്കിംഗ് സംഘത്തിൽപ്പെട്ട 26 പേർക്ക് ജീവൻ നഷ്ടമായി.ഇതിൽ 17 പേരും സ്ത്രീകളായിരുന്നു. .
## ഭൂമിശാസ്ത്രം
കുരങ്ങണി മലനിരകൾക്കും കൊളുക്കുമലകൾക്കും ഇടയിലാണ് കുരങ്ങണി ഗ്രാമം. തണുത്ത, മേഘാവൃതമായ കാലാവസ്ഥ. ശക്തിയായ കാറ്റു വീശുന്ന മേഖല. പലതരം വന്യമൃഗങ്ങളുടേയും സവിശേഷ സസ്യജനുസ്സുകളുടേയും ആവാസ കേന്ദ്രം കൂടിയാണ് ഈ പ്രദേശം. നിരവധി അരുവികൾ ഇവിടെയുണ്ട്. ഇവയെല്ലാം ചേർന്നൊഴുകി കോട്ടക്കുടി നദിയാവുന്നു. ഇത് [വൈഗ നദിയിൽ] ചെന്നു ചേരുന്നു.

==ആകർഷണം==

മല കയറ്റത്തിനും പ്രകൃതിനിരീക്ഷണയാത്രയ്ക്കും അനുയോജ്യമാണ് കുരങ്ങിണി. കേരളത്തിൽപ്പെടുന്ന [മൂന്നാർ വഴിയും കുരങ്ങണിയിലെ ട്രെക്കിംഗ് പാതയിലെത്താവുന്നതാണ്. 
എണ്ണായിരം അടി ഉയരത്തിൽ കൊളുക്കുമലയിലെ തേയിലത്തോട്ടങ്ങൾ സഞ്ചാരികളെ വളരെയേറെ ആകർഷിക്കുന്നു. ആഗസ്ത് മുതൽ ഡിസംബർ വരെയാണ് സഞ്ചാരത്തിന് അനുയോജ്യം.
സാമബലരു വെള്ളച്ചാട്ടത്തിൽ നിന്ന് ആരംഭിക്കുന്ന കോട്ടക്കുടി നദിയാണ് പ്രധാന ജലസ്രോതസ്സ്.

## ജനസംഖ്യ
കുരങ്ങണി ഗ്രാമത്തിലെ ജനസംഖ്യ ഇരുന്നൂറോളം മാത്രമാണ്. അമ്പതോളം വീടുകളും ഇവിടെയുണ്ട്.
## യാത്രാമാർഗ്ഗം
നൂറു കിലോമീറ്റർ അകലെയുള്ള മധുരയാണ് ഏറ്റവുമടുത്ത വിമാനത്താവളം. 
ബോഡി നായ്ക്കന്നൂർ വഴി ട്രെയിനിൽ എത്തിച്ചേരാം. ഇവിടെ നിന്ന് 15 കിലോമീറ്റർ യാത്ര ചെയ്താൽ കുരങ്ങണിയിലെത്താം.

## അവലംബം

വർഗ്ഗം:വിനോദസഞ്ചാരകേന്ദ്രങ്ങൾ

വർഗ്ഗം:പശ്ചിമഘട്ടത്തിലെ ജനവാസകേന്ദ്രങ്ങൾ
ലുക്കേഷ്യൻ പ്രൊഫസ്സർ

കേംബ്രിഡ്ജ് സർവകലാശാലയിലെ ഗണിതശാസ്ത്ര വിഭാഗത്തിലെ ഉന്നതപദവിയെയാണ് ആണ് **ലൂക്കേഷ്യൻ പ്രൊഫസ്സർ** എന്നു വിശേഷിപ്പിക്കുന്നത്. (ഇംഗ്ലീഷ്: Lucasian Chair). 1639-1640 കാലഘട്ടത്തിൽ കേംബ്രിഡ്ജ് സർവ്വകലാശാലയുടെ പാർലമെന്റ് അംഗമായ ഹെൻറി ലൂക്കാസ്  ആണ്  1663 ൽഈ പദവി ആദ്യമായി ഏർപ്പെടുത്തുന്നത്.1664 ജനുവരി 18 ന് ചാൾസ് രണ്ടാമൻ രാജാവ് ഔദ്യോഗികമായി ഇതിനു അനുമതി നൽകി.ലോകത്തിലെ ഏറ്റവും അഭിമാനകരമായ അക്കാദമിക് പദവികളിലൊന്നായി ഇതിനെ ദ ഡെയിലി ടെലഗ്രാഫ്  വിശേഷിപ്പിച്ചിരുന്നു.ഐസക്ക് ന്യൂട്ടൻ, ജോസഫ് ലാർമർ, ചാൾസ് ബാബേജ്, ജോർജ് സ്റ്റോക്സ്, പോൾ ഡിറാക്, സ്റ്റീഫൻ ഹോക്കിങ്ങ് എന്നിവർ ഈ പദവിയിലിരുന്ന വ്യക്തികളാണ്. മൈക്കിൾ കേറ്റ്സ്, മൈക്കിൾ ഗ്രീവിന് ശേഷം ജൂലൈ 1, 2015 മുതൽ ഈ പദവി വഹിക്കുന്നു.

## ലുക്കേഷ്യൻ പ്രഫസർമാരുടെ പട്ടിക

## അവലംബം

വർഗ്ഗം:അദ്ധ്യയനം
ജോർജ് സ്റ്റോക്സ്

ഐറിഷ് ഭൗതികശാസ്ത്രജ്ഞനും ഗണിതശാസ്ത്രജ്ഞനുമായിരുന്നു സർ **ജോർജ് ഗബ്രിയേൽ സ്റ്റോക്സ്** (ജ:ഓഗസ്റ്റ് 13, 1819 - 1 ഫെബ്രുവരി 1903). അയർലണ്ടിൽ ജനിച്ച സ്റ്റോക്സ് കേംബ്രിഡ്ജ് സർവ്വകലാശാലയിലാണ് തന്റെ ഔദ്യോഗിക ജീവിതം മുഴുവൻ ചെലവഴിച്ചത്.1849 ൽ ലുക്കേഷ്യൻ പ്രൊഫസ്സർ നിയമിതനായ സ്റ്റോക്സ് 1909-ൽ  തന്റെ മരണം വരെ ആ പദവിയിൽ തുടർന്നു.ഗണിതശാസ്ത്രത്തിൽ  സ്റ്റോക്സ് സിദ്ധാന്തം  രൂപപ്പെടുത്തുകയും  പിന്നീട്ആസിംപ്റ്റോട്ടിക് വിപുലീകരണസിദ്ധാന്തത്തിന് സംഭാവന നൽകുകയും ചെയ്തു. ലണ്ടനിലെ റോയൽ സൊസൈറ്റി സെക്രട്ടറി, പ്രസിഡന്റ് പദവികളിൽ സേവനം അനുഷ്ഠിച്ചിട്ടുണ്ട്.
## പുറം കണ്ണികൾ
* 
* 
* Biography on Dublin City University Web site
*  (1907), ed. by J. Larmor
* Mathematical and physical papers volume 1 and volume 2 from the Internet Archive
* Mathematical and physical papers, volumes 1 to 5 from the University of Michigan Digital Collection.
* Life and work of Stokes 
* ''Natural Theology'' (1891), Adam and Charles Black. (1891–93 Gifford Lectures)
* 
* 

വർഗ്ഗം:1819-ൽ ജനിച്ചവർ
വർഗ്ഗം:ഓഗസ്റ്റ് 13-ന് ജനിച്ചവർ
വർഗ്ഗം:1903-ൽ മരിച്ചവർ
വർഗ്ഗം:ഫെബ്രുവരി 1-ന് മരിച്ചവർ
ജോസഫ് ലാർമർ

വൈദ്യുതി, ​​ചലനാത്മകത, തെർമോഡൈനാമിക്സ്, ഇലക്ട്രോൺ സിദ്ധാന്തങ്ങൾ എന്നിവയെ കുറിച്ചുള്ള പഠനത്തിൽ ശ്രദ്ധേയനായിരുന്നു **ജോസഫ് ലാർമർ**(2 ജൂലൈ 1857 - 19 മെയ് 1942). 1900 ൽ പ്രസിദ്ധീകരിച്ച സൈദ്ധാന്തിക ഭൗതികശാസ്ത്ര ഗ്രന്ഥമായ ഐഥർ ആൻഡ് മാറ്റർ അദ്ദേഹത്തിന്റെ ഏറ്റവും ശ്രദ്ധേയമായ കൃതിയായിരുന്നു.ലുക്കേഷ്യൻ പ്രൊഫസ്സർ പദവിയും1903 മുതൽ 1932 വരെ അദ്ദേഹം വഹിച്ചിട്ടുണ്ട്.
## ബഹുമതികൾ
1901 ജൂണിൽ ഗ്ലാസ്ഗോ സർവകലാശാലയിൽ നിന്ന് ഡോക്ടർ ഓഫ് ലോസ് (LL.D)ബിരുദം കരസ്ഥമാക്കിയ ലാർമറിനു  1918-ൽ ഫ്രഞ്ച് അക്കാദമി ഓഫ് സയൻസസ്  പൊൻസിലെ പുരസ്കാരം നൽകിയും ആദരിച്ചു.
## അവലംബം

വർഗ്ഗം:ഭൗതികശാസ്ത്രജ്ഞർ
പ്രകൃതിശാസ്ത്രം (ഗ്രന്ഥം)

മലയാളത്തിൽ അച്ചടിച്ച ആദ്യത്തെ ഭൗതികശാസ്ത്രസംബന്ധിയായ പുസ്തകമാണ് ***പ്രകൃതിശാസ്ത്രം – A Malayalam Catechism of Physics*** ക്രൈസ്തവ മിഷനറിയായിരുന്ന റവ: എൽ. ജെ. ഫ്രോണ്മെയർ ആണ് രചയിതാവ്. ആകെ 450 ഓളം താളുകളുള്ള ഗ്രന്ഥത്തിൽ ആദ്യത്തെ 300 താളുകളിൽ ആണ് മലയാളം ഉള്ളടക്കം. അവസാനത്തെ ഏകദേശം 150 താളുകളിൽ ഇംഗ്ലീഷ് ഉള്ളടക്കവുമാണ്. മംഗലാപുരം ബാസൽ മിഷൻ പ്രസ്സിലാണ് പുസ്തകം അച്ചടിച്ചിരിക്കുന്നത്. ചോദ്യോത്തരശൈലിയിലാണ് പുസ്തകത്തിലെ ഉള്ളടക്കം. പുസ്തകം തിരുവിതാം‌കൂർ മഹാരാജാവിന് സമർപ്പിച്ചിരിക്കുന്നു.

പുസ്തകത്തിലെ ചിലഭാഗങ്ങൾ കേരളോപകാരി മാസികയിൽ ലേഖനങ്ങളായി വന്നിരുന്നു. അതൊക്കെ ക്രോഡീകരിച്ച് വികസിപ്പിച്ച് പുസ്തകമായി പ്രസിദ്ധീകരിക്കുകയാണ് ഈ പുസ്തകത്തിലൂടെ  ഫ്രോണ്മെയർ ചെയ്തിരിക്കുന്നത്. പുസ്തകത്തിൽ എഴുത്തിനൊപ്പം തന്നെ ധാരാളം ചിത്രങ്ങളും ഉണ്ട്. അതിൽ നിന്നും ഏതാണ്ട് 1880-കളിൽ ലെറ്റർ പ്രസ്സിൽ എഴുത്തും ചിത്രവും ഒരുമിച്ച് അടിക്കാനുള്ള സാങ്കേതിക മലയാളത്തിന്നു ലഭ്യമായി എന്നു മനസ്സിലാക്കാം. 

ഫിസിക്സുമായി ബന്ധപ്പെട്ട ധാരാളം വാക്കുകൾക്ക് ഫ്രോണ്മെയർ ഈ ഗ്രന്ഥത്തിൽ മലയാളം വാക്കുകൾ നിർമ്മിച്ചിട്ടുണ്ട്. ചില ഉദാഹരണങ്ങൾ:- പ്രകൃതിവൎണ്ണന (Natural History),  പ്രകൃതിശാസ്ത്രം (Physics), പ്രകൃതിവിദ്യ (Natural Philosophy), സസ്യവാദശാസ്ത്രം (Botany), മൃഗശാസ്ത്രം (Zoology), കീമശാസ്ത്രം (Chemistry), ധാതുവാദശാസ്ത്രം (ഖനിജശാസ്ത്രം), Mineralogy), കരണനിരൂപണശാസ്ത്രം (Physiology)

നീണ്ട ഒരു മുഖവുരയാണ് പുസ്തകത്തിനുള്ളത്. പുസ്തകത്തിലെ മലയാളത്തിലുള്ള  മുഖവുരയിലെ ഒരു ഭാഗം:-

## അവലംബം

* [ 1883 – പ്രകൃതിശാസ്ത്രം- എൽ. ജെ. ഫ്രോണ്മെയർ, കേരളവും മലയാളവും ആയി ബന്ധപ്പെട്ട പൊതുസഞ്ചയരേഖകളുടെ ശേഖരം, ഗ്രന്ഥപ്പുര, [:ഉപയോക്താവ്:Shijualex|ഷിജു അലക്സ്]]

## പുറത്തേക്കുള്ള കണ്ണികൾ
* പുസ്തകം ടൂബിങ്ങൻ യൂണിവേഴ്സിറ്റി സൈറ്റിൽ
* പുസ്തകം വിക്കിമീഡിയ കോമൺസിൽ

വർഗ്ഗം:മലയാളഗ്രന്ഥങ്ങൾ
വർഗ്ഗം:മലയാളം അച്ചടിയുടെ ചരിത്രം
ഡുൾസെ മരിയ

ഒരു മെക്സിക്കൻ നടിയും, ഗായിക-ഗാനരചയിതാവും,  എഴുത്തുകാരിയുമാണ് **ഡുൾസെ മരിയ എസ്പിനോസ സബിന്യോൺ** (; ജനനം: ഡിസംബർ 6, 1985).

മെക്സിക്കൻ ടെലി നോവേല  ആയ റെബെൽഡെ (2004-06) നിന്ന് തുടക്കം കുറിച്ച പോപ്പ് ഗ്രൂപ്പ് ആയ ആർബിഡി അടക്കം അനേകം നിരവധി മ്യൂസിക് പ്രോജക്ടുകളിൽ 
2004 മുതൽ 2009 വരെ അംഗമായിരുന്നു അവർ. ലോകമെമ്പാടും 20 ദശലക്ഷം ആൽബങ്ങൾ വിറ്റഴിക്കുകയും അനേകം അവാർഡുകൾ നേടുകയും ചെയ്തിട്ടുണ്ട്. 
 
2009 മുതൽ യൂണിവേഴ്സൽ മ്യൂസിക് കമ്പനിയുമായി കരാർ ഒപ്പുവച്ചതിനു ശേഷം ഡുൾസെ മരിയ എക്സ്ട്രാൻജെറ (2010) സിൻ ഫ്രോന്റേരസ് (2014), ഡി.എം. (2017).
എന്നിങ്ങനെ മൂന്ന് സോളോ ആൽബങ്ങൾ പുറത്തിറക്കിയിട്ടുണ്ട്:  

## അഭിനയ ജീവിതം

### ചലച്ചിത്രം

### ടെലിവിഷൻ

## സംഗീതം നൽകിയ ഗാനങ്ങൾ

## അവലംബം

## ബാഹ്യ കണ്ണികൾ
* 
വർഗ്ഗം:1985-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ഹെമ്ലോക് പ്ലാന്റ്

**ഹെമ്ലോക് പ്ലാന്റ്**  (Conium maculatum) യൂറോപ്പിനു സമീപമുള്ള ചില ദ്വീപുകളിൽ കടലിനോടോ ജലാശയത്തോടോ ചേർന്നും കാണപ്പെടുന്നു.  **ആളെക്കൊല്ലി** സസ്യങ്ങളായതിനാൽ ഇവയ്ക്ക് മറ്റൊരു പേരു കൂടിയുണ്ട്. ***ഡെഡ് മാൻ ഫിംഗേംഴ്സ്*** അഥവാ മരിച്ച ***മരിച്ച മനുഷ്യന്റെ വിരലുകൾ***'.കപ്പയുടെയും ക്യാരറ്റിന്റെയും പോലെയുള്ള വേരുകളാണ് ഈ ചെടിയുടെ മുഖ്യ ആകർഷണം. ഇലകൾ മല്ലിയുടേത്  പോലെയാണ്. ഉറപ്പില്ലാത്ത മണ്ണിൽ പോലും ഇവ ധാരാളമായി വളരുന്നുണ്ട്.

## ഇതും കാണുക
* List of poisonous plants

## അവലംബം

## പുറത്തേയ്ക്കുള്ള കണ്ണികൾ

* 

വർഗ്ഗം:ലെബനോനിലെ സസ്യജാലം
വർഗ്ഗം:വിഷസസ്യങ്ങൾ
വർഗ്ഗം:മെഡിറ്ററേനിയൻ സസ്യങ്ങൾ
ശംഖുപുഷ്പം (ചലച്ചിത്രം)

1977ൽ രഘുകുമാർ നിർമ്മിച്ച് വിജയന്റെ കഥക്ക് സുരാസു തിരക്കഥ, സംഭാഷണമെഴുതി ബേബി സംവിധാനം ചെയ്ത ചിത്രമാണ്***ശംഖുപുഷ്പം***.സോമൻ,വിധുബാല,സുകുമാരി,പ്രേമ തുടങ്ങിയവർ പ്രധാനവേഷമിട്ട ഈ ചിത്രത്തിൽ  ശ്രീകുമാരൻ തമ്പി എഴുതിയ വരികൾക്ക് എം.കെ. അർജ്ജുനൻസംഗീതം പകർന്നു. .

## താരനിര

## പാട്ടരങ്ങ്
*വരികൾ: ശ്രീകുമാരൻ തമ്പി
*ഈണം:  എം.കെ. അർജ്ജുനൻ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ബേബി സംവിധാനം ചെയ്ത ചലച്ചിത്രങ്ങൾ
വർഗ്ഗം:1977-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
വർഗ്ഗം:തമ്പി-അർജുനൻ മാസ്റ്റർ ഗാനങ്ങൾ
വർഗ്ഗം:സുരാസു തിർക്കഥയെഴുതിയ ചലച്ചിത്രങ്ങൾ
പോർക്കലി

യുദ്ധദേവത ആയി ആരാധിക്കുന്ന ഒരു തെയ്യമാണ്‌ **പോർക്കലി**
## ഐതിഹ്യം
പോരിൽ കലി തുള്ളുന്ന കാളി എന്നാണു പോർക്കലി എന്നതിൻറെ വാച്യാർഥം. 

## അവലംബം
വർഗ്ഗം:തെയ്യം
ഡോണ ടാർട്ട്

ഒരു അമേരിക്കൻ എഴുത്തുകാരിയാണ് **ഡോണ ടാർട്ട്** (ജനനം: ഡിസംബർ 23, 1963).  ദ സീക്രട്ട് ഹിസ്റ്ററി (1992), ദ ലിറ്റിൽ ഫ്രണ്ട് (2002), ദ ഗോൾഡ്ഫിഞ്ച് (2013) എന്നീ നോവലുകളുടെ രചയിതാവാണ്. 2003 ൽ ദ ലിറ്റിൽ ഫ്രണ്ട് എന്ന നോവലന് WH സ്മിത്ത് ലിറ്റററി അവാർഡ്, 2014 ൽ ദ ഗോൾഡ്ഫിഞ്ചിന് പുലിറ്റ്സർ പുരസ്കാരം എന്നിവ നേടി. 2014-ൽ ടൈം മാസിക തയ്യാറാക്കിയ "100 ഏറ്റവും സ്വാധീനമുള്ള ആളുകളുടെ" പട്ടികയിൽ ഡോണ ടാർട്ട് ഉൾപ്പെട്ടിരുന്നു .
## ജീവിതരേഖ
മിസ്സിസ്സിപ്പി ഡെൽറ്റയിലെ ഗ്രീൻവുഡിലാണ് ടാർട്ട് ജനിച്ചത്. സമീപ പ്രദേശമായ ഗ്രനേഡയിൽ വളർന്നു. 1981-ൽ  മിസ്സിസ്സിപ്പി സർവകലാശാലയിൽ ചേർന്നു. ആദ്യവർഷം തന്നെ അവർ എഴുത്തുകാരനായ വില്ലി മോറിസിന്റെ ശ്രദ്ധ പിടിച്ചുപറ്റി. മോറിസിൻറെ ശുപാർശയെത്തുടർന്ന്, എഴുത്തുകാരൻ ബാരി ഹന്ന, 18 വയസ്സുള്ള ടാർട്ടിനെ ചെറുകഥയിൽ ബിരുദപഠനത്തിനായി പ്രവേശിപ്പിച്ചു. മോറിസിന്റെയും മറ്റുള്ളവരുടെയും നിർദ്ദേശത്തെ തുടർന്ന് 1982 ൽ ബെനിങ്ടൺ കോളേജിലേക്ക് മാറി. 2006-ൽ ടാർട്ടിന്റെ ചെറുകഥയായ "ദി ആംബുഷ്" 2006-ലെ മികച്ച അമേരിക്കൻ ചെറുകഥകളിലൊന്നായി തിരഞ്ഞെടുക്കപ്പെട്ടു.
## പുരസ്കാരങ്ങൾ
*2003 WH സ്മിത്ത് സാഹിത്യ അവാർഡ് - ദ ലിറ്റിൽ ഫ്രണ്ട്
*2003 ഓറഞ്ച് പ്രൈസ് ഷോർട്ട്ലിസ്റ്റ് - ദ ലിറ്റിൽ ഫ്രണ്ട്
*2013 നാഷണൽ ബുക്ക് ക്രിട്ടിക്സ് സർക്കിൾ അവാർഡ് (ഫിക്ഷൻ) ഷോർട്ട്ലിസ്റ്റ് - ദി ഗോൾഡ്ഫിഞ്ച്
*2014 ബെയ്ലീസ് വിമൻസ് പുരസ്കാരം ഷോർട്ട്ലിസ്റ്റ് - ദി ഗോൾഡ്ഫിഞ്ച്
*2014 പുലിറ്റ്സർ സമ്മാനം(ഫിക്ഷൻ)  - ദി ഗോൾഡ്ഫിഞ്ച്
*2014 ടൈം മാഗസിൻ - “ഏറ്റവും സ്വാധീനമുള്ള 100 വ്യക്തികൾ” 
*2014 ആൻഡ്രൂ കാർനേയ് മെഡൽ ഫോർ എക്സലൻസ് ഫോർ ഫിക്ഷൻ- ദി ഗോൾഡ്ഫിഞ്ച്
*2014 മലപ്പാർട്ട് പുരസ്കാരം (ഇറ്റലി) - ദി ഗോൾഡ്ഫിഞ്ച്

## അവലംബം

## പുറത്തേക്കുള്ള കണ്ണികൾ
*ബിബിസി റേഡിയോ-4 അഭിമുഖം  (January 5, 2014)
*ദി ഗാർഡിയൻ.കോം, 2013-ലെ ഏറ്റവും മികച്ച വേഷധാരണം

വർഗ്ഗം:1963-ൽ ജനിച്ചവർ
വർഗ്ഗം:അമേരിക്കൻ വനിതാ നോവലിസ്റ്റുകൾ
സാൻഡി ഡെന്നിസ്

**സാന്ദ്ര  ഡെയിൽ “സാൻഡി” ഡെന്നിസ്,** (ജീവിതകാലം: ഏപ്രിൽ 27, 1937 – മാർച്ച് 2, 1992) ഒരു അമേരിക്കൻ തീയേറ്റർ ആർട്ടിസ്റ്റും സിനിമാ നടിയുമായിരുന്നു. 1960 കളിലെ അവരുടെ അഭിനയജീവിതത്തിൻറെ ഉയരത്തിൽ നിൽക്കുമ്പോൾ ‘ഹു ഇസ് അഫ്രൈഡ് ഓഫ് വിർജീനിയ വുൾഫ്?’ എന്ന സിനിമയിലെ കഥാപാത്രത്തെ അവതരിപ്പിച്ചതിന് അവർക്ക് രണ്ടു ടോണി അവാർഡുകളും അതേസമയം തന്നെ ഒരു ഓസ്കാർ അവാർഡും ലഭിക്കുകയുണ്ടായി.  

സാൻഡി ഡെന്നിസ്, അന്നെ ബാൻക്രോഫ്റ്റ്, സോയെ കാൽഡ്വെൽ, വയോള ഡേവിസ്, കോള്ളീൻ ഡ്യൂഹേസ്റ്റ്, മൌറീൻ സ്റ്റാപ്പിൾട്ടൺ, ഐറിൻ വർത്ത്, ഔഡ്രാ മക്ഡൊനാൾഡ് എന്നിവർ മാത്രമാണ് മികച്ചനടി, മികച്ച ഫീച്ചർ നടി എന്നിവയ്ക്ക് ഒരേ സമയം ടോണി അവാർഡുകൾ നേടിയവർ.

## അവലംബം
എൻബിസി

അമേരിക്കൻ ടെലിവിഷൻ  സംപ്രേഷണ ശൃംഖലയാണ് **നാഷണൽ ബ്രോഡ്കാസ്റ്റിംഗ് കമ്പനി** (എൻ ബി സി). കോംകാസ്റ്റിന്റെ ഒരു അനുബന്ധസ്ഥാപനമായ എൻബിസി യൂണീവേഴ്സലിന്റെ കീഴിലാണ് ഇതു പ്രവർത്തിക്കുന്നത്. ന്യൂയോർക്കിലെ  റോക്ഫെല്ലർ പ്ലാസയിലും ലോസ് ആഞ്ചലസിലും  ചിക്കാഗോയിലും ഈ ശൃംഖലയ്ക്ക് പ്രധാന ഓഫീസുകൾ ഉണ്ട്. മൂന്ന് പ്രധാന ടെലിവിഷൻ ശൃംഖലകൾ ഇതുമായി സംയോജിപ്പിച്ചിരിയ്ക്കുന്നു.ആദ്യകാല കളർ ബ്രോഡ്കാസ്റ്റിംഗ് രംഗത്ത് കമ്പനിയുടെ നൂതനതകൾ അവതരിപ്പിക്കുന്നതിനായി 1956 ൽ അവതരിപ്പിച്ച പീകോക്ക് ലോഗോയെ അനുകരിച്ച്  "പീകോക്ക് നെറ്റ് വർക്ക്" എന്ന് എൻബിസി യെ വിശേഷിപ്പിക്കുന്നുണ്ട്. ഇത് 1979 ൽ  ഔദ്യോഗിക ചിഹ്നമായി മാറി.

വർഗ്ഗം:ദൃശ്യമാദ്ധ്യമങ്ങൾ
വൈഡ് സർഗാസ്സോ സീ

ജീൻ റൈസ് എന്ന ഡോമനികൻ - ഇംഗ്ലിഷ് എഴുത്തുകാരിയുടെ പ്രശസ്ത അധിനിവേശാനന്തര നോവലാണ്‌ **വൈഡ് സർഗാസ്സോ സീ.** 1966-ലാണ് ഈ നോവൽ പുറത്തിറങ്ങിയത്. 1939-ൽ റൈസ് എഴുതിയ ഗുഡ് മോർണിംഗ്, മിഡ്നൈറ്റ് എന്ന നോവലിന് ശേഷം ഇവർ സാഹിത്യ ലോകത്തിന്റെ വെളിച്ചത്തിൽ നിന്നും മാറി നിന്നിരുന്നു. ഇതിനിടയിലും അവർ പല കൃതികളും എഴുതി. പക്ഷെ വൈഡ് സർഗാസ്സോ സീ ആണ് വായനക്കാരെ വൈകാരികമായി പിടിച്ചുലച്ചത്. ഫെമിനിസം, അതായത് സ്‌ത്രീ സ്വാതന്ത്യ്രവാദംത്തിന്റെയും സ്ത്രീ-പുരുഷ ബിംബകല്പനകളുടെ ഒരു ചിത്രമായിരുന്നു ജീൻ റൈസ് തന്റെ നോവലിൽ എടുത്ത് കാണിച്ചത്.

ഷാർലറ്റ് ബ്രോണ്ടിയുടെ 1847-ൽ പ്രസിധിക്കരിച്ച ജെയിൻ എയറേ എന്ന കൃതിയുടെ മുൻ കഥയാണ്‌ റൈസ് തന്റെ നോവലിൽ കുറിച്ചിരിക്കുന്നത്. അന്റോണിയെറ്റെ കോസ്വൈ എന്ന സ്ത്രീയുടെ ജീവിത കഥയാണ് റൈസ് നോവലിൽ പറയുന്നത്. അടിച്ചമർത്തപ്പെട്ട സ്ത്രീത്വത്തിൻറെ അവശേഷിപ്പുകളും വർണ്ണ വർഗ്ഗവിദ്വേഷപരമായ അസമത്വവും തുറന്ന്കാണിക്കുന്ന നോവലാണ്‌ വൈഡ് സർഗാസ്സോ സീ. മൂന്ന് ഭാഗങ്ങളായിട്ടാണ് ഈ നോവൽ തിരിച്ചിരിക്കുന്നത്.

## പ്രബലവിഷയം
* വർണ്ണ വർഗ്ഗ വിദ്വേഷം.
* കൊളോണിയലിസം

## ചലച്ചിത്ര ആവിഷ്ക്കാരം
* 1993: ജോൺ ഡിഗാൻ സംവിധാനം ചെയ്ത വൈഡ് സർഗാസ്സോ സീ 
* 1997: ഒപെറ വൈഡ് സർഗാസ്സോ സീ
* 2004: വൈഡ് സർഗാസ്സോ സീ ബി. ബി. സി. റേഡിയോ ശബ്ദശകലം
* 2006: ടെലിവിഷൻ ആവിഷ്ക്കാരം വൈഡ് സർഗാസ്സോ സീ
* 2011: സ്റ്റീവി നിക്കിന്റെ ഗാനം

## പുരസ്കാരങ്ങൾ
* വാല്ടൻ ഹെന്റി സ്മിത്ത് പുരസ്‌കാരം (1967)
* ടൈം മാഗസിൻ (1923)
* മോഡേൺ ലൈബ്രറി 100 ബെസ്റ്റ് നോവേല്സ് (1923)
* ചെല്ലടെൻഹാം ബുക്കർ പുരസ്‌കാരം (1966)

വർഗ്ഗം:20-ആം നൂറ്റാണ്ടിലെ നോവലുകൾ
വർഗ്ഗം:ചലച്ചിത്രമാക്കപ്പെട്ട നോവലുകൾ
ഐവറി ത്രോൺ: ക്രോണിക്കൽസ് ഓഫ് ദ ഫാമിലി ഓഫ് ട്രാവൻകൂർ

തിരുവിതാംകൂറിലെ അവസാനത്തെ സ്ത്രീഭരണാധികാരിയായിരുന്ന മഹാറാണി റീജൻറ് സേതുലക്ഷ്മിബായിയെ കേന്ദ്രബിന്ദുവാക്കി  'മനു എസ് പിള്ള '  രചിച്ച കൃതിയാണ് ***'ഐവറി ത്രോൺ: ക്രോണിക്കൽസ് ഓഫ് ദ ഫാമിലി ഓഫ് ട്രാവൻകൂർ***'. രാജകുടുംബത്തിലേക്ക് ദത്തെടുക്കപ്പെട്ട് ഏകാന്തമായ ബാല്യത്തിലൂടെയും പുസ്തകങ്ങൾക്കിടയിലെ കൗമാരത്തിലൂടെയും കടന്ന് പ്രത്യേക സാഹചര്യത്തിൽ ഭരണം ഏറ്റെടുത്തു.കുടുംബത്തിലും പുറത്തും പല വെല്ലുവിളികളും നേരിട്ടപ്പോഴും തന്റെ ആദർശങ്ങളിലും വിശ്വാസങ്ങളിലും ഉറച്ചു നിന്നു.ഒടുവിൽ കൊട്ടാരവും രാജ്യവും ഉപേക്ഷിച്ച് ബാംഗ്ലൂരിൽ തികച്ചും സാധാരണക്കാരിയായ കുടുംബിനിയായി ജീവിച്ചു മരിച്ചു.

അഞ്ചാം വയസ്സിൽ ആറ്റിങ്ങൽ റാണിയായി ജീവിതമാരംഭിച്ച സീനിയർ റാണി, ശ്രീ പത്മനാഭദാസ ശ്രീമൂലം തിരുനാൾ മഹാരാജാവിന്റെ നാട് നീങ്ങലിനെത്തുടർന്ന് തിരുവിതാം കൂറിന്റെ ഭരണം ഏഴു വർഷം ഏറ്റെടുക്കുന്നതും, വിവിധ കർമ്മ പരിപാടികളിലൂടെ കഴിവ് തെളിയിക്കുന്നതും ഗാന്ധിജിയുടെ തന്നെ പ്രശംസയേറ്റുവാങ്ങുന്നതും ഈ ഗ്രന്ഥത്തിൽ ചർച്ച ചെയ്യുന്നു.

ക്രിസ്ത്യൻ ജനസംഖ്യ വർദ്ധനവിനോടൊപ്പം ഹിന്ദു ജനസംഖ്യ കുറവിനെ ഭയന്നും, വിശാല ഹിന്ദു ഐക്യം ലക്ഷ്യമിട്ടും ജൂനിയർ മഹാറാണിയും രാജാവും ദിവാൻ സർ സിപി രാമസ്വാമി അയ്യരും നടത്തിയ രാഷ്ട്രീയ തീരുമാണെന്ന് ഈ ഗ്രന്ഥത്തിൽ സൂചിപ്പിക്കുന്നുണ്ട്. 

## വിവർത്തനം
ദന്തസിംഹാസനം തിരുവിതാകൂർ രാജവംശത്തിന്റെ അതിശയകരമായ നാൾവഴികൾ എന്ന പേരിൽ മലയാളത്തിലേക്ക്  ഈ ഗ്രന്ഥം പ്രസന്ന കെ. വർമ്മ വിവർത്തനം ചെയ്തിട്ടുണ്ട്.
## അവലംബം

വർഗ്ഗം:കേരളചരിത്രം
വർഗ്ഗം:കേന്ദ്ര സാഹിത്യ അക്കാദമി യുവ പുരസ്കാരം നേടിയ കൃതികൾ
വർഗ്ഗം:തിരുവിതാംകൂർ രാജവംശം
രാമവർമ്മ കൊച്ചനിയൻ തമ്പുരാൻ

കൊച്ചിരാജ്യത്തിലെ ഒരു "വലിയതമ്പുരാൻ" ആയിരുന്നു **രാമവർമ്മ കൊച്ചനിയൻ തമ്പുരാൻ** ( 1912 ജൂൺ 2− 2014 ഫിബ്രവരി 5). രാജവാഴ്ച അവസാനിച്ചതിനു ശേഷം ഒമ്പതാമത്തെ വല്യ തമ്പുരാനായിരുന്നു രാമവർമ കൊച്ചനിയൻ തമ്പുരാൻ. കേരളവർമ്മ തമ്പുരാൻ മരിച്ചതിനെത്തുടർന്നാണ്‌ ഇദ്ദേഹം മൂത്ത അംഗമായി സ്ഥാനമേറ്റത്‌. കൊച്ചി രാജ്യം ഇന്ത്യയിലേക്ക് ലയിച്ചശേഷം പെരുമ്പടപ്പു സ്വരൂപത്തിലെ കിരീടാവകാശിയായ ഏറ്റവും പ്രായമുള്ള അംഗത്തെ വലിയതമ്പുരാൻ എന്ന സ്ഥാനപ്പേരിൽ അറിയപ്പെടുന്നു. അദ്ദേഹം നല്ല ക്രിക്കറ്റ് കളിക്കാരനും, ടെന്നീസ് കളിക്കാരനും ആയിരുന്നു. അദ്ദേഹത്തിന്റെ പത്നി ശാരദാമണി രവിവർമ്മയുടെ പൗത്രി ആയിരുന്നു. 102 വയസ്സു വരെ ജീവിച്ചിരുന്നു. 

## ജീവിതം
കുന്നത്തൂർ പടിഞ്ഞാറേടത്ത്‌ ശങ്കരൻ ഭട്ടതിരിപ്പാടിന്റേയും ലക്ഷ്മി തോപ്പു കൊട്ടാരത്തിൽ കുഞ്ഞിക്കാവ്‌ തമ്പുരാന്റേയും മകനായി 1912 ജൂൺ രണ്ടിനാണ്‌ രാമവർമ കൊച്ചനിയൻ തമ്പുരാന്റെ ജനനം. സ്കൂൾ വിദ്യാഭ്യാസമെല്ലാം തൃപ്പൂണിത്തുറയിൽ ആയിരുന്നു. മഹാരാജാസ്‌ കോളേജിൽ നിന്നും ഇന്റർമീഡിയേറ്റ്‌ നേടിയ ശേഷം കൽക്കട്ട സർവകലാശാലയിൽ നിന്നുമാണ്‌ ഡിഗ്രി നേടിയത്‌. തിരുക്കൊച്ചി ഗവൺമെന്റ്‌ സർവീസിൽ സിവിൽ സപ്ലൈസ്‌, ആരോഗ്യവകുപ്പ്‌, പിഡബ്ല്യുഡി, തുടങ്ങിയ വകുപ്പുകളിൽ ജോലി ചെയ്തിട്ടുണ്ട്‌. ഫിനാൻഷ്യൽ അസിസ്റ്റന്റ്‌ ആയിട്ടാണ്‌ അദ്ദേഹം സർക്കാർ സർവീസിൽ നിന്നും വിരമിച്ചത്‌.  

## സിക്സർ തമ്പുരാൻ
ക്രിക്കറ്റ് കളിക്കാരനായ അദ്ദേഹത്തിന് എതിരേവരുന്ന പന്തുകൾ സിക്സർ ആക്കുക എന്നത് ഒരു പ്രത്യേക കഴിവായിരുന്നു. അതുകൊണ്ട് തന്നെ  അദ്ദേഹം സിക്സർ തമ്പുരാൻ എന്നറിയപ്പെട്ടു. 1930കളിൽതന്നെ തൃപ്പൂണിത്തുറ ക്രിക്കറ്റ് ക്ലബ്ബിന്റെ സാരഥിയായിരുന്ന ഇദ്ദേഹം എറണാകുളം രാമവർമ്മ ക്ലബ്ബിന്റെയും അംഗമാണ്.. ബാറ്റിംഗിൽ പ്രതിഭ തെളിയിച്ചതിന്‌ പുറമെ മികച്ചൊരു ഫാസ്റ്റ്‌ ബൗളർ കൂടിയായിരുന്നു അദ്ദേഹം. ടെസറ്റ്‌ ക്രിക്കറ്റിനോടായിരുന്നു താത്പര്യം കൂടുതൽ. ഇംഗ്ലണ്ടിന്റെ കളികാണാനായിരുന്നു താല്പര്യം. ഐപിഎൽ മാച്ചുകളോട്‌ കൊച്ചനിയൻ തമ്പുരാൻ വിയോജിച്ചു. അത്‌ ക്രിക്കറ്റല്ലെന്നായിരുന്നു തമ്പുരാന്റെ അഭിപ്രായം. ഐപിഎല്ലിന്റെ ആദ്യ എഡിഷൻ കണ്ടപ്പോഴേ കളികാണൽ മതിയാക്കി

വായനയും ഡ്രൈവിങും ആയിരുന്നു അദ്ദേഹത്തിന്റെ ഹോബികൾ. തോമസ് ഹാർഡിയും വള്ളത്തോളൂം, ടോൾസ്റ്റോയിയും ഇഷ്ടപ്പെട്ട എഴുത്തുകാർ. വള്ളത്തോളിന്റെ മിക്ക കൃതികളും അദ്ദേഹത്തിനറിയാമായിരുന്നു.

## അവലംബം

* 
* 
* 

വർഗ്ഗം:1912-ൽ ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ക്രിക്കറ്റ് കളിക്കാർ
വർഗ്ഗം:ജൂൺ 2-ന് ജനിച്ചവർ
വർഗ്ഗം:ഫെബ്രുവരി 5-ന് മരിച്ചവർ
എലിസബത്ത് ഗാരെറ്റ് ആൻഡേഴ്സൻ

**എലിസബത്ത് ഗാരെറ്റ് ആൻഡേഴ്സൻ** (9 ജൂൺ1836 – 17 ഡിസംബർ1917) ഇംഗ്ലീഷ് വൈദ്യശാസ്ത്രജ്ഞയും വോട്ടവകാശത്തിനുവേണ്ടി പോരാടിയ വനിതയുമായിരുന്നു. ബ്രിട്ടനിൽ വൈദ്യശാസ്ത്രജ്ഞയായും സർജനായും യോഗ്യതനേടുന്ന ആദ്യവനിതയും ആയിരുന്നു. ആൻഡേഴ്സൻ വനിതാ ഹോസ്പിറ്റൽ സ്റ്റാഫിന്റെ ആദ്യ സഹസ്ഥാപികയും, ബ്രിട്ടീഷ് മെഡിക്കൽ സ്ക്കൂളിലെ ആദ്യത്തെ അദ്ധ്യക്ഷയും, ഫ്രാൻസിലെ ആദ്യത്തെ വനിതാ ഡോക്ടറും, ബ്രിട്ടനിലെ സ്ക്കൂൾ ബോർഡിൽ തരഞ്ഞെടുത്ത ആദ്യ വനിതാംഗവും, ആൽഡെബെർഗിലെ മേയറും, ബ്രിട്ടനിലെ മജിസ്ട്രേറ്റും ആയിരുന്നു.  

## മുൻകാലജീവിതം
1836 ജൂൺ 9 ന് ലണ്ടനിലെ വൈറ്റ് ചാപെലിൽ സഫ്ലോക്കിലെ ലീൻസ്റ്റണിലുള്ള *[[Newson Garrett|ന്യൂസൺ ഗാരെറ്റിന്റെയും]]* (1812–1893) ലണ്ടനിലെ *ലൂയിസ നീ ഡണൽ*ന്റെയും (1813–1903)11 മക്കളിൽ രണ്ടാമത്തെ പുത്രിയായി ജനിച്ചു.പതിനേഴാം നൂറ്റാണ്ടിന്റെ ആരംഭം മുതൽ ഗാരെറ്റിന്റെ പൂർവികർ ഈസ്റ്റ് സഫ്ലോക്കിലെ ഇരുമ്പുജോലിക്കാരായിരുന്നു.മൂന്നു മക്കളിൽ ഇളയവനായിരുന്നു ന്യൂസൺ. അക്കാദമികമായി പിന്നിലായിരുന്നു. എന്നിരുന്നാലും കുടുംബത്തിന്റെ സംരംഭക മനോഭാവം അദ്ദേഹത്തിനുണ്ടായിരുന്നു. സ്കൂൾ വിദ്യാഭ്യാസം പൂർത്തിയായപ്പോൾ ലീൻസ്റ്റൺ പട്ടണത്തിന് വളരെക്കുറച്ച് മാത്രമേനൽകാൻ കഴിയുകയുള്ളൂവെന്ന് മനസ്സിലാക്കിയ ന്യൂസൺ  ലീൻസ്റ്റൺ ഉപേക്ഷിച്ച് ലണ്ടനിലേക്ക് പോയി. അവിടെവെച്ച് അദ്ദേഹം സഹോദരൻറെ ഭാര്യാ സഹോദരി സഫ്ലോക്ക് വംശത്തിലെ ഒരു സത്രസൂക്ഷിപ്പുകാരന്റെ മകളായ ലൂയിസ ഡണ്ണെലുമായി പ്രണയത്തിലായി. വിവാഹശേഷം, ദമ്പതികൾ വൈറ്റ് ചാപ്പലിലെ 1 കോമേഴ്സ്യൽ റോഡിലെ പലിശയ്ക്ക് പണം കടം കൊടുക്കുന്ന കടയിൽ താമസിച്ചു.

## അവലംബം

## കൂടുതൽ വായനയ്ക്ക്
*
*
*
*
*
*
*

## പുറത്തേയ്ക്കുള്ള കണ്ണികൾ

* Elizabeth Garrett Anderson
* BBC page on Elizabeth Garrett Anderson
* Picture of The United Elizabeth Garrett Anderson Hospital and Hospital for Women Soho, near Euston Station in London.

വർഗ്ഗം:1917-ൽ മരിച്ചവർ
വർഗ്ഗം:1836-ൽ ജനിച്ചവർ
വർഗ്ഗം:ഇംഗ്ലീഷ് വനിതാ സമ്മതിദാനാവകാശ പ്രവർത്തകർ
വർഗ്ഗം:ഇംഗ്ലീഷ് വനിതാ ഡോക്ടർമാർ
എലിസബത്ത് ആർഡൻ

**ഫ്ലോറൻസ് നൈറ്റിൻഗേൽ ഗ്രഹാം**(ഡിസംബർ 31, 1878 – ഒക്ടോംബർ18, 1966) **എലിസബത്ത് ആർഡൻ** എന്ന പേരിലാണ് വ്യവസായിക ലോകത്ത് അറിയപ്പെട്ടിരുന്നത്.  കാനഡയിൽ ജനിച്ച അമേരിക്കൻ വ്യവസായ വനിതയും യുണൈറ്റഡ് സ്റ്റേറ്റ്സിലെ കോസ്മെറ്റിക് സാമ്രാജ്യമായ *എലിസബത്ത് ആർഡൻ ഇൻക്.* സ്ഥാപകയുമാണ്. 1929 -ൽ ആർഡൻന്റെ150 -തോളം ലക്ഷ്വറി ഉല്പന്നങ്ങൾ യുണൈറ്റഡ് സ്റ്റേറ്റ്സിലെയും യൂറോപ്പിലെയും സലോണുകളിൽ കാണപ്പെട്ടിരുന്നു. 22 രാജ്യങ്ങളിലെ ലക്ഷ്വറി വിപണിയിൽ ആർഡൻന്റെ1000 ലക്ഷ്വറി ഉല്പന്നങ്ങൾ വരെ കാണാൻ കഴിയും.

## കൂടുതൽ വായനയ്ക്ക്
* 
* Marshall, Mary. *Great Breeders and Their Methods* (2008) Russell Meerdink Co. Ltd. 
* Peiss, Kathy. *Hope in a jar: The making of America's beauty culture* (University of Pennsylvania Press, 2011).
* 
* Woodhead, Lindy. *War Paint* (2004) Virago 
## അവലംബം
 War Paint by Lindy Woodhead page 94
## പുറത്തേയ്ക്കുള്ള കണ്ണികൾ
* Elizabeth Arden at Elizabeth Arden, Inc.
* Elizabeth Arden  at Elizabeth Arden, Inc. corporate
* 
* FBI dossier on Elizabeth Arden

വർഗ്ഗം:1881-ൽ ജനിച്ചവർ
വർഗ്ഗം:1966-ൽ മരിച്ചവർ
വർഗ്ഗം:ബിസിനസ്സിലെ അമേരിക്കൻ സ്ത്രീകൾ
ഫ്ലോറൻസ് ബാസ്കം

**ഫ്ലോറൻസ് ബാസ്കം** (ജൂലൈ14, 1862 – ജൂൺ 18, 1945) യുണൈറ്റഡ് സ്റ്റേറ്റ്സിൽ ഭൂഗർഭശാസ്ത്രത്തിൽ മാസ്റ്റർ ബിരുദം നേടുന്ന രണ്ടാമത്തെ വനിതയും ജോൺസ് ഹോപ്കിൻസ് സർവ്വകലാശാലയിൽ നിന്ന് മാസ്റ്റർ ബിരുദം നേടുന്ന ആദ്യത്തെ വനിതയും ആയിരുന്നു. ഭൂഗർഭശാസ്ത്രത്തിൽ ബിരുദാനന്തര ബിരുദം നേടിയ ആദ്യ വനിതകളിൽ ഒരാളായ ഫ്ലോറൻസ് 1896-ൽ യുഎസ് ജിയോളജിക്കൽ സർവേയിൽ ആദ്യവനിതയായി പ്രവർത്തിച്ചുകൊണ്ട്  ഈ മേഖലയിലെ തന്റെ നൂതനമായ കണ്ടുപിടിത്തങ്ങളിലൂടെ അറിയപ്പെട്ടിരുന്നു, കൂടാതെ ശ്രദ്ധേയമായ സ്ത്രീ ഭൂഗർഭശാസ്ത്രജ്ഞരുടെ അടുത്ത തലമുറയെ അവർ നയിച്ചു. ഭൂമിശാസ്ത്രജ്ഞർ ഇവരെ "അമേരിക്കയിലെ ആദ്യത്തെ സ്ത്രീ ഭൂഗർഭശാസ്ത്രജ്ഞയായി പരിഗണിക്കുന്നു.
## പുരസ്കാരങ്ങൾ
* Bascom Crater on Venus
* 6084 Bascom, an asteroid discovered in 1985
* Glacial Lake Bascom, a prehistoric, postglacial lake located in what is now northern Berkshire County, Massachusetts, formed when receding glacial ice acted as a dam and prevented drainage of the Hoosic River watershed.
* Bascom Hall on the campus of the University of Wisconsin-Madison

## കൂടുതൽ വായനയ്ക്ക്
*
*
## അവലംബം

## പുറത്തേയ്ക്കുള്ള കണ്ണികൾ

* https://web.archive.org/web/20070218210740/http://library.thinkquest.org/20117/bascom.html
* Geological Society of America article mentioning the Wissahickon controversy 
* 
* Florence Bascom papers, 1862-1945 , at Sophia Smith Collection , Smith College.

· http://trowelblazers.com/florence-bascom/

വർഗ്ഗം:ഇരുപതാം നൂറ്റാണ്ടിലെ അമേരിക്കൻ ശാസ്ത്രജ്ഞർ
വർഗ്ഗം:1945-ൽ മരിച്ചവർ
വർഗ്ഗം:1862-ൽ ജനിച്ചവർ
വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ
വർഗ്ഗം:ഭൂഗർഭശാസ്ത്രജ്ഞർ
വർഗ്ഗം:അമേരിക്കൻ ജിയോളജിസ്റ്റുകൾ
ഡെബോറാ ആൻ വോൾ

**ഡെബോറാ ആൻ വോൾ** (ജനനം: ഫെബ്രുവരി 7, 1985) ഒരു അമേരിക്കൻ നടിയാണ്. എച്ച്ബിഓ നാടക പരമ്പരയായ **'[[ട്രൂ ബ്ലഡ്]]**' ലെ ജെസ്സീക്ക ഹംബ്ലി, നെറ്റ് ഫ്ലക്സ് ഷോ ആയ ഡെയർ ഡെവിളിലെ കരൺ പേജ് തുടങ്ങിയ കഥാപാത്രങ്ങൾ, ദ ഡിഫെൻറേർസ്, ദ പണിഷർ തുടങ്ങിയ പരമ്പരകളിലെ  വേഷങ്ങൾ തുടങ്ങിയവയിലൂടെയാണ് അവർ കൂടുതൽ അറിയപ്പെടുന്നത്. മദേർസ് ഡേ (2010), സംഡേ ദിസ്‍ പെയിൻ വിൽ ബി യൂസ്ഫുൾ ടു യൂ (2011), കാച്ച് .44 (2011), റൂബി സ്പാർക്ക്സ് (2012), മീറ്റ് മീ ഇൻ ഇൻ മോണ്ടിനെഗ്രോ (2014), ദ ഓട്ടോമാറ്റിക് ഹേറ്റ് 2015) തുടങ്ങിയ ചിത്രങ്ങളിലും അവർ ശ്രദ്ധേയങ്ങളായ വേഷങ്ങൾ ചെയ്തിട്ടുണ്ട്.

## ആദ്യകാലജീവിതം
1985 ഫെബ്രുവരി 7 ന് ന്യൂയോർക്കിലെ ബ്രൂക്ലിനിലാണ് ഡെബോറ ആൻ വോൾ ജനിച്ചത്. പിതാവ് ഒരു ആർക്കിടെക്റ്റും മാതാവ് കാത്തി വോൾ ബെർക്ക്ലി കരോൾ സ്കൂളിലെ ഒരു അധ്യാപികയുമായിരുന്നു.  ഡെബോറാ ജർമൻ, ഐറിഷ് വംശജയാണ്. പാസ്കെൽ കോളേജിയേറ്റ് ഇൻസ്റ്റിറ്റ്യൂട്ട് ഫോർ ഹൈസ്കൂളിൽ പഠനം നടത്തുകയും 2007 ൽ യൂണിവേഴ്സിറ്റി ഓഫ് കാലിഫോർണിയയിലെ യു.എസ്.സി. സ്കൂൾ ഓഫ് ഡ്രാമറ്റിക് ആർട്ട്സിൽനിന്ന് ബിരുദം നേടുകയും ചെയ്തു. ലണ്ടനിലെ റോയൽ അക്കാദമി ഓഫ് ഡ്രാമാറ്റിക് ആർട്സിൽനിന്നും അവർ പരിശീലനം നേടിയിട്ടുണ്ട്.

## സിനിമകൾ

### ടെലിവിഷൻ

### Stage

## അവലംബം

വർഗ്ഗം:1985-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ നാടകനടിമാർ
ലീഗ്ഗ്ടൺ മീസ്റ്റർ

**ലീഗ്ഗ്ടൺ മരിസ്സ മീസ്റ്റർ** (ജനനം: ഏപ്രിൽ 9, 1986), ഒരു അമേരിക്കൻ നടി, ഗായിക, ഗാനരചയിതാവ്, മോഡൽ എന്നീ നിലകളിലെല്ലാം പ്രശസ്തയാണ്. **[[ഗോസിപ്പ് ഗേൾ]]** (2007-2012) എന്ന ടെലിവിഷൻ പരമ്പരയിലെ ബ്ലെയർ വാൽഡോർഫ് എന്ന കഥാപാത്രത്തിൻ പേരിലാണ് അവർ കൂടുതൽ ശ്രദ്ധേയയായത്. കില്ലർ മൂവി (2008), കൺട്രി സ്ട്രോംഗ് (2010, ദ റൂംമേറ്റ് (2011), മോണ്ടെ കാർലോ (2011), ദ ഓറഞ്ചസ് (2011), ദ ജഡ്ജ് (2014) തുടങ്ങിയ ചിത്രങ്ങളിലും അവർ അഭിനയിച്ചിട്ടുണ്ട്. അഭിനയത്തിന് പുറമേ, മീസ്റ്റർ സംഗീത മേഖലയിലേയ്ക്കും തൻറെ പ്രവർത്തനങ്ങൾ വ്യാപിപ്പിച്ചിരുന്നു.

## സിനിമാരംഗം

### ടെലിവിഷൻ

## അവലംബം

വർഗ്ഗം:1986-ൽ ജനിച്ചവർ
വർഗ്ഗം:ഏപ്രിൽ 9-ന് ജനിച്ചവർ
വർഗ്ഗം:അമേരിക്കൻ നാടകനടിമാർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ
വർഗ്ഗം:അമേരിക്കൻ ചലച്ചിത്ര നടിമാർ
ഡ്രീമാ വാക്കർ

**ഡ്രീമാ എലിസ് വാക്കർ** (ജനനം ജൂൺ 20, 1986) ഒരു അമേരിക്കൻ അഭിനേത്രിയാണ്. **[[ഗോസിപ്പ് ഗേൾ]]** എന്ന ചിത്രത്തിലെ ഹാസ്സൽ വില്യംസ്, ദി ഗുഡ് വൈഫ് എന്ന ചിത്രത്തിലെ ബെക്ക, ഇൻ കംപ്ലയൻസിലെ ബെക്കി, എബിസി ടെലിവിഷൻ നെറ്റ്വർക്കിൻറെ ഡോണ്ട് ട്രസ്റ്റ് ദ ബി ---- ഇൻ അപ്പാർട്മെൻറ്  23 എന്ന  കോമഡി പരമ്പരയിലെ  ജൂൺ കോൾബേൺ എന്നീ കഥാപാത്രങ്ങളുടെ പേരിലാണ് അവർ കൂടുതൽ അറിയപ്പെടുന്നത്.

## ജീവിതരേഖ
ഫ്ലോറിഡയിലെ താമ്പയിൽ 1986 ജൂൺ 20 നാണ് വാക്കർ ജനിച്ചത്. അവർ കാലിഫോർണിയയിലെ ലോസ് ആഞ്ചലസിൽ താമസിക്കുന്നു. 2015 ആഗസ്റ്റ് 1ന് അവർ ക്രിസ്റ്റഫർ മക്മോഹനെ കയുവായിയിൽ വച്ച് വിവാഹം കഴിച്ചു.

### സിനിമയിലെ വേഷങ്ങൾ
2007-ൽ, ലൈഫ് ലൈൻസ് എന്ന ചിത്രത്തിൽ ഒരു വേഷം അവതരിപ്പിച്ചിരുന്നു. എഴുത്തുകാരനും സംവിധായകനുമായ റോബ് മർഗോളീസിന്റെ ആദ്യ ചിത്രമായിരുന്നു ഇത്. 2008 ൽ കാന്ബാ‍ർ എന്റർടെയ്ൻമെന്റ് ആ ചിത്രം വിലയ്ക്കു വാങ്ങി. 2008 ൽ ഗ്രാൻറ് ടൊറിനോ എന്ന ചിത്രത്തിൽ ക്ലിൻറ് ഈസ്റ്റ്വുഡ് അവതരിപ്പിച്ച കഥാപാത്രത്തിൻറെ പൌത്രിയായ ആഷ്ലി കോവാൽസ്കി എന്ന കഥാപാത്രത്തെ അവതരിപ്പിച്ചു. 2012-ൽ കംപ്ലയൻസ് എന്ന ചിത്രത്തിൽ ഒരു ശ്രദ്ധേയ കഥാപാത്രത്തെ അവതരിപ്പിച്ചിരുന്നു.

### ടെലിവിഷനിൽ
2008 മുതൽ 2009 വരെ സംപ്രേഷണം ചെയ്യപ്പെട്ട ഗോസിപ് ഗേൾ എന്ന പരമ്പരയുടെ ആദ്യ രണ്ടു സീസണുകളിൽ ബ്ലയർ വാൽഡോർഫ് (ലീഗ്ടൺ മീസ്റ്റർ) എന്ന കഥാപാത്രത്തിൻറെ പ്രിയതോഴിമാരിലൊരാളായ ഹാസെൽ വില്ല്യംസിൻറെ വേഷം അവതരിപ്പിക്കുവാൻ അവസരം ലഭിച്ചു. 2010 ൽ സെവൻ ഡെഡ്ലി സിൻസ് എന്ന നാലുമണിക്കൂർ മിനി പരമ്പരയിൽ ഹാർപർ ഗ്രേസ് എന്ന കഥാപാത്രമായി അഭിനയിച്ചു. ഇതിൻറെ ആദ്യപ്രദർശനം നടത്തിയത് ലൈഫ്‍ടൈം മൂവി നെറ്റ് വർക്കായിരുന്നു. പരമ്പരയുടെ ആദ്യഭാഗത്തിൻറെ പ്രദർശനം 2010 മെയ് 23 നു നടക്കുകയും രണ്ടാം ഭാഗത്തിൻറെ ആദ്യ പ്രദർശനം മെയ് 24 നു നടക്കുകയും ചെയ്തു.

## അഭിനയരംഗം

### സിനിമ

### ടെലിവിഷൻ

## അവലംബം

വർഗ്ഗം:1986-ൽ ജനിച്ചവർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ ചലച്ചിത്ര നടിമാർ
പുള്ളിവേട്ടക്കൊരുമകൻ

അപൂർവ്വമായി  കെട്ടിയാടപ്പെടുന്ന തെയ്യങ്ങളിലൊന്നാണ്  ** പുള്ളിവേട്ടക്കൊരുമകൻ**  . ഇതിനു വേട്ടക്കൊരുമകൻ  തെയ്യവുമായി കാഴ്ചയിൽ സാമ്യം ഒന്നും തന്നെ ഇല്ല . 
 
വർഗ്ഗം:തെയ്യങ്ങൾ 
## അവലംബം==<div></div>
ആമി ആക്കർ

**ആമി ലൂയിസ് ആക്കർ** (ജനനം: ഡിസംബർ 5, 1976) ഒരു അമേരിക്കൻ നടിയാണ്. അമാനുഷിക നാടക പരമ്പരയായ ഏഞ്ചൽസിലെ (2001-2004) വിൻഫേഡ് ബർക്കിൾ, ഇല്ലിറിയ തുടങ്ങിയ കഥാപാത്രങ്ങൾ, എലിയാസ് (2005 - 2006) എന്ന ആക്ഷൻ നാടക പരമ്പരയിലെ കെല്ലി പെയ്റ്റൺ, ശാസ്ത്ര-ഫിക്ഷൻ നാടക പരമ്പരയായ പേർസൺ ഓഫ് ഇൻററസ്റ്റിലെ (2012 - 2016) റൂട്സ്, തുടങ്ങിയ കഥാപാത്രങ്ങളെ അവതരിപ്പിച്ചതിൻറെ പേരിലാണ്  അവർ കൂടുതലായി അറിയപ്പെടുന്നത്. 2017 വരെയുള്ള കാലത്ത് മാർവൽ കോമിക്സിൻറെ X-മാൻ എന്ന കഥാപാത്രത്തെ അവലംബമാക്കി നിർമ്മിച്ച 'ദ ഗിഫ്റ്റഡ്' എന്ന സൂപ്പർ​ഹീറോ പരമ്പരയിൽ കൈറ്റ്ലിൻ സ്ട്രക്കർ എന്ന കഥാപാത്രത്തെ അവതരിപ്പിച്ചിരുന്നു.

## ആദ്യകാലജീവിതം
ടെക്സസിലെ ഡാലസിലാണ് ആമി ആക്കർ ജനിച്ചത്. മാതാവ് ഗാർഹികജീവിതപരിപാലകയും പിതാവ് അഭിഭാഷകനുമായിരുന്നു. അവർ പതിനാലു വർഷം ബാലെ, ആധുനിക നൃത്തം എന്നിവ പരിശീലിച്ചിരുന്നു. അവർ ഹൈസ്കൂളിൽ പഠിക്കുമ്പോൾ കാൽമുട്ടിൽ ഒരു ശസ്ത്രക്രിയക്ക് വിധേയയായതോടെ ബാലെ ജീവിതം അവസാനിച്ചു. ഡല്ലാസിലെ ലേക് ഹൈലാൻഡ്സ് ഹൈസ്കൂളിൽ നിന്നാണ് ആക്കർ ബിരുദം നേടിയത്. അനന്തരമായി, തെക്കൻ മെതൊഡിസ്റ്റ് സർവ്വകലാശാലയിൽ നിന്ന് നാടകത്തിൽ ബിരുദം നേടി.

## സ്വകാര്യജീവിതം
2003 ഏപ്രിൽ 25 ന് കാലിഫോർണിയയിൽ വച്ച് ആമി ആക്കർ, ജെയിംസ് കാർപിനെല്ലോയെ വിവാഹം കഴിച്ചു. അവർക്ക് 2005 ൽ ജനിച്ച ഒരു മകനും 2006 ൽ ജനിച്ച മകളുമുണ്ട്.

## അഭിനയജീവിതം

### ടെലിവിഷൻ

### സിനിമകൾ

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:1976-ൽ ജനിച്ചവർ
വർഗ്ഗം:ഡിസംബർ 5-ന് ജനിച്ചവർ
അന്തോണിയോ മച്ചാദോ

സ്പാനിഷ് കവിയും 'തൊണ്ണൂറ്റിയെട്ടാം  തലമുറ 'എന്നറിയപ്പെടുന്ന  ആധുനിക സ്പാനിഷ് സാഹിത്യ പ്രസ്ഥാനത്തിലെ പ്രമുഖ വ്യക്തിത്വവുമായിരുന്നു **അന്തോണിയോ മച്ചാദോ** .(1875 ജൂലൈ 26 - ഫെബ്രുവരി 22, 1939). കാല്പനികതയും പ്രതീകാത്മകതയും ഉൾച്ചേർന്ന കാവ്യകല്പനകളായിരുന്നു മച്ചാദോയുടെ കവിതകളിൽ പ്രത്യക്ഷമായിരുന്നത്.  മചാദോ "പദ്യത്തിൽ സംസാരിക്കുകയും കവിതയിൽ ജീവിക്കുകയും ചെയ്തു."എന്ന് ജെറാർഡോ ഡീഗോ വിലയിരുത്തിയിരുന്നു.

## പ്രധാനകൃതികൾ
*സോളിഡേഡ്സ് (1903)
*സോളിഡേഡ്സ്. ഗാലിറിയാസ്. ഒത്രോസ് പോയമാസ് (1907)
*കാംപോസ് ഡി കാസ്റ്റില (1912).  സ്റ്റാൻലി ആപ്പിൾബോം വിവർത്തനം ചെയ്തത് ഡോവർ പബ്ളിക്കേഷൻസ്, 2007, ISBN 978-0486461779.
*പോയേസിയാസ് കോമ്പ്ലിറ്റാസ് (1917)
*ന്യൂവേസ് കാൻസിയോൺസ് (1924)
*പ്യോയിസ് ടൊമാസ് (1936, ലണ്ടൻ എഡിറ്റർ)
*ജുവാൻ ഡി മെരേന (1936)
## അവലംബം

വർഗ്ഗം:സ്പാനിഷ് കവികൾ
വർഗ്ഗം:1875-ൽ ജനിച്ചവർ
വർഗ്ഗം:ജൂലൈ 26-ന് ജനിച്ചവർ
വർഗ്ഗം:1939-ൽ മരിച്ചവർ
വർഗ്ഗം:ഫെബ്രുവരി 22-ന് മരിച്ചവർ
അന്ന കാമിയെൻസ്ക

ലഘുചിത്രം

ഒരു പോളിഷ് കവയിത്രിയും,വിവർത്തകയുമായിരുന്നു **അന്ന കാമിയൻസ്ക** (1920 ഏപ്രിൽ 12 &mdash; മേയ് 10, 1986). പോളണ്ടിലെ ക്രാസ്നിസ്റ്റോവിൽ ജനിച്ച അന്ന കുട്ടികൾക്കും കൗമാരക്കാർക്കുമായി നിരവധി പുസ്തകങ്ങൾ എഴുതിയിട്ടുള്ള സാഹിത്യ നിരൂപകയുമായിരുന്നു. ബൈബിളിനെക്കുറിച്ച് മൂന്നു വാല്യങ്ങൾ ഉള്ള കൃതിയും, ഹീബ്രു, ലത്തീൻ, ഫ്രഞ്ച്, സ്ലാവിക് ഭാഷകളിൽ നിന്നുള്ള പരിഭാഷകളും അന്ന രചിച്ചു. കവിതകൾ ഉൾക്കൊള്ളുന്ന പതിനഞ്ച് പുസ്തകങ്ങളും അന്നയുടേതായി പ്രസിദ്ധീകരിക്കപ്പെട്ടിട്ടുണ്ട്.

ജൂതക്കൂട്ടക്കുരുതിയെത്തുടർന്നുണ്ടായ പോളണ്ടിലെ ജൂത പാരമ്പര്യത്തിന്റെ ശോഷണവും സാംസ്കാരിക ഛിന്നതയും അന്ന തന്റെ കവിതകളിൽ വിഷയമാക്കുന്നു.
## അവലംബം

വർഗ്ഗം:പോളിഷ് കവികൾ
വർഗ്ഗം:വിവർത്തകർ
വർഗ്ഗം:1920-ൽ ജനിച്ചവർ
വർഗ്ഗം:ഏപ്രിൽ 12-ന് ജനിച്ചവർ
വർഗ്ഗം:1986-ൽ മരിച്ചവർ
വർഗ്ഗം:മേയ് 10-ന് മരിച്ചവർ
വർഗ്ഗം:പോളിഷ് നിരൂപകർ
മാർക്ക് സ്ട്രാൻഡ്

കനേഡിയൻ ജനിച്ച അമേരിക്കൻ കവിയും, എഴുത്തുകാരനും, പരിഭാഷകനുമായിരുന്നു **മാർക് സ്ട്രാൻഡ്** (ഏപ്രിൽ 11, 1934 - നവംബർ 29, 2014).സ്ട്രാൻഡിനു 2004 ൽ വാലസ് സ്റ്റീവൻസ് പുരസ്ക്കാരം ലഭിച്ചിട്ടുണ്ട്.2005 ൽ കൊളംബിയ സർവകലാശാലയി ഇംഗ്ലീഷ് താരതമ്യ സാഹിത്യത്തിൽ പ്രൊഫസറായും സ്ട്രാൻഡ് സേവനമനുഷ്ഠിച്ചിട്ടുണ്ട്.
## കവിതകൾ
സർറിയലിസത്തിൽ സ്ട്രാൻഡിനെ  റോബർട്ട് ബ്ലേയുമായി താരതമ്യം ചെയ്തിരുന്നുവെങ്കിലും മാക്സ് ഏൺസ്റ്റ്, ജോർജിയോ ഡി ചിറോക്കോ, റെനെ മഗ്രിതെ തുടങ്ങിയ കലാകാരന്മാരുടെ സ്വാധീനം തന്റെ കൃതികളിലുണ്ടെന്നു സ്റ്റ്രാൻഡ് സൂചിപ്പിച്ചിരുന്നു.1987 ൽ മാക്ആർതർ ഫെലോഷിപ്പ്,  1999 ലെ പുലിറ്റ്സർ പുരസ്കാരം ഇവ ലഭിച്ചിട്ടുണ്ട്.
## അവലംബം

## പുറം കണ്ണികൾ

*

വർഗ്ഗം:അമേരിക്കൻ കവികൾ
വർഗ്ഗം:1934-ൽ ജനിച്ചവർ
വർഗ്ഗം:ഏപ്രിൽ 11-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:നവംബർ 29-ന് മരിച്ചവർ
വർഗ്ഗം:പുലിറ്റ്സർ പുരസ്കാര ജേതാക്കൾ
വർഗ്ഗം:വിവർത്തകർ
കാതറീൻ കീനർ

**കാതറിൻ ആൻ കീനർ** (ജനനം: മാർച്ച് 23, 1959) ഒരു അമേരിക്കൻ നടിയാണ്. ബീയിംഗ് ജോൺ മാൾക്കോവിച്ച് (1999) എന്ന സിനിമയിലെ മാക്സിൻ ലണ്ട്, കാപോട്ട് (2005) എന്ന ചിത്രത്തിലെ ഹാർപർ ലീ എന്നീ കഥാപാത്രങ്ങളെ അവതിരിപ്പിച്ചതിന്  മികച്ച സഹ നടിക്കുള്ള അക്കാദമി അവാർഡിനു രണ്ടതവണ നാമനിർദ്ദേശം ലഭിച്ചിട്ടുണ്ട്. ദ ഫോർട്ടി ഇയർ ഓൾഡ് വിർജിൻ (2005), ഇൻടു ദ വൈൽഡ് (2007), സിനക്ടോച്ചെ, ന്യൂയോർക്ക് (2008), ഗെറ്റ് ഔട്ട് (2017) തുടങ്ങിയ ചിത്രങ്ങളിലും അവർ അഭിനയിക്കുകയും ഇവയെല്ലാംതന്നെ നിരൂപകരുടെ മുക്തകണ്ഠമായ പ്രശംസയ്ക്ക് അർഹമാകുകയും ചെയ്തിരുന്നു. സംവിധായകൻ നിക്കോൾ ഹോളോഫ്സെനറുടെ ഇഷ്ടനടിയായിരുന്ന **കീനർ**, അദ്ദേഹത്തിൻറെ ആദ്യ 5 സിനിമകളിലും കഥാപാത്രങ്ങളെ അവതരിപ്പിച്ചിരുന്നു.

## ആദ്യകാലജീവിതം
1959 മാർച്ച് 23 ന് ഫ്ലോറിഡയിലെ മയാമിയിൽ എവിലിൻറെയും (മുൻകാലനാമം, ജാമിയൽ) ഒരു കിടക്ക വപണനശാലയിലെ മാനേജരായിരുന്ന ജിം കീനറുടേയും 5 കുട്ടികളിൽ മൂന്നാമത്തെയാളായി കാതറിൻ കീനർ ജനിച്ചു. അവർ പിതാവു വഴി ഐറിഷ് വംശജയും മാതാവു വഴി ലെബനീസ് വംശജയുമാണ്. ഒരു റോമൻ കത്തോലിക വിശ്വാസിയായി വളർന്ന കീനർ കത്തോലിക്ക സ്കൂളുകളിൽ വിദ്യാഭ്യാസം നടത്തി. അവർ മോൺസിഗ്നോർ എഡ്വാർഡ് പേസ് ഹൈസ്കൂളിലും പഠനം നടത്തിയിരുന്നു. കീനറുടെ സഹോദരി എലിസബത്ത് കീനർ ഒരു നടിയും ലോസ് ആഞ്ജലസിലുള്ള സോത്തിബൈയ്ക്കുവേണ്ടി റിയൽ എസ്റ്റേറ്റ് ഏജന്റായും പ്രവർത്തിക്കുന്നു.

## സിനിമകൾ

### ടെലിവിഷൻ

## അവലംബം

## ബാഹ്യ ലിങ്കുകൾ

*
*

വർഗ്ഗം:1959-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
ത്രിഭുവന വിജയതുംഗദേവി

ഭരണത്തിലിരിക്കുമ്പോഴുള്ള ആലങ്കാരികനാമമായ **ത്രിഭുവനോത്തുംഗദേവി ജഗവിഷ്ണുവർദ്ധിനി** എന്നും **ദ്യാ ഗീതാർജ** എന്നുമറിയപ്പെട്ടിരുന്ന **ത്രിഭുവന വിജയതുംഗദേവി (Tribhuwana Wijayatunggadewi**) ജാവയിലെ ഒരു രാജ്ഞിയും മൂന്നാം മഹാപജിതിലെ ചക്രവർത്തിനിയും ആയിരുന്നു. 1328-1350 കാലഘട്ടത്തിലാണ് അവർ ഭരണം നടത്തിയിരുന്നത്. ഭ്രേ കഹുരിപൻ എന്ന പേരും അവർ വഹിച്ചിരുന്നു. തന്റെ മുഖ്യമന്ത്രിയായ ഗജമദനൊപ്പം അവർ സാമ്രാജ്യത്തിന്റെ വിസ്തൃതി വലിയതോതിൽ വർദ്ധിപ്പിച്ചു. അതീവ ബുദ്ധിശാലിയും ധൈര്യശാലിയുമായി ചരിത്രം അവരെ വിശേഷിപ്പിക്കുന്നു.

## ജീവിതരേഖ
ദ്യാ ഗീതാർജ മജാപാഹിത്തിലെ ആദ്യരാജാവായ റഡെൻ വിജയയുടെ മകളായിരുന്നു.
## അവലംബം

* 
* 

വർഗ്ഗം:ജാവയിലെ രാജ്ഞിമാർ
വർഗ്ഗം:മജപഹിത്
കമ്മ്യൂണിറ്റി റേഡിയോ

ലഘുചിത്രം|2013 ൽ സ്പ്രിംഗ് റേഡിയോതോണിലെ കെആർബിഎക്സ് റേഡിയോ ബോയ്സേ സന്നദ്ധസേവകർ ഇത്തരം പ്രാദേശിക മാധ്യമങ്ങൾക്കുള്ള പിന്തുണയിൽ  വളരെ  നിർണായകമായിരുന്നു.
**കമ്മ്യൂണിറ്റി റേഡിയോ** (Community radio) എന്നത് വാണിജ്യപരമായതും  പൊതുപ്രക്ഷേപണപരവുമായ പ്രക്ഷേപണങ്ങൾ കൂടാതെയുള്ള ഒരു മൂന്നാം റേഡിയോ സേവനമാണ്. കമ്മ്യൂണിറ്റി റേഡിയോയുടെ പ്രവർത്തനം ഭൂമിശാസ്ത്രപരമായി വേറിട്ട സമൂഹത്തിന്റെയോ സമുദായത്തിന്റെയോ താല്പര്യങ്ങൾക്കനുസരിച്ചാണ് പ്രവർത്തിക്കുക. ഈ പ്രക്ഷേപണം പ്രസക്തവും ജനഹിതവും  പ്രാദേശികമായ ജനങ്ങൾക്കുവേണ്ടിയുള്ളതുമാണ്. വാണിജ്യ മുഖ്യധാരാ മാധ്യ‌മ പ്രേക്ഷരെ ഇത് ലക്ഷ്യം വയ്ക്കുന്നില്ല. കമ്മ്യൂണിറ്റി റേഡിയോ പ്രക്ഷേപണ കേന്ദ്രത്തിന്റെ പ്രവർത്തനം, ഉടമസ്ഥത, സ്വാധീനം എന്നിവ അത് പ്രവർത്തിക്കുന്ന പ്രത്യേകസമൂഹത്തിന്റെയോ സമുദായത്തിന്റെയോ സേവനങ്ങൾക്കുവേണ്ടിയായിരിക്കും. പൊതുവെ ഇത് ലാഭേച്ഛയില്ലാത്തതും വ്യക്തികളെ പ്രാപ്തമാക്കുന്നതിനുള്ളതുമായിരിക്കും. വ്യക്തികൾ, ഗ്രൂപ്പുകൾ, സമൂഹം, സമുദായം  എന്നിവരുടെ സ്വന്തം കഥകൾ പറയാനും അനുഭവങ്ങൾ പങ്കുവയ്ക്കാനും ഉപയോഗിക്കപ്പെടുന്നു. മാധ്യമ സമ്പന്ന ലോകത്തിൽ, മാധ്യമങ്ങളുടെ സ്രഷ്ടാക്കളാക്കാനും അതിൽ സംഭാവന ചെയ്യുന്നവരെ സഹായിക്കാനും ഉള്ള  ഒരു സംവിധാനമാണ് ഇത്.

ലോകത്തിന്റെ പല ഭാഗങ്ങളിലും കമ്മ്യൂണിറ്റി റേഡിയോ പ്രക്ഷേപണത്തിനുപുറമെ സന്നദ്ധ മേഖല, പൗരസമൂഹം, ഏജൻസികൾ, എൻ.ജി.ഒ കൾ, പൗരന്മാർ എന്നിവരുമായി സഹകരിച്ച്  വികസന ലക്ഷ്യങ്ങൾക്കായി  പ്രവർത്തിക്കുന്നുണ്ട്. ഫ്രാൻസ്, അർജന്റീന, ദക്ഷിണാഫ്രിക്ക, ഓസ്‌ട്രേലിയ, അയർലൻഡ് തുടങ്ങി നിരവധി രാജ്യങ്ങളിൽ കമ്മ്യൂണിറ്റി റേഡിയോ നിയമപരമായി നിർവചിക്കപ്പെട്ടതാണ്. നിയമനിർമ്മാണത്തിന്റെ ഭൂരിഭാഗവും നിർവചനത്തിന്റെ ഭാഗമായി "സാമൂഹിക നേട്ടം", "സാമൂഹിക ലക്ഷ്യങ്ങൾ"തുടങ്ങിയ പദപ്രയോഗങ്ങൾ ഉൾപ്പെടുത്തിയിട്ടുമുണ്ട്. കമ്മ്യൂണിറ്റി റേഡിയോ വിവിധ രാജ്യങ്ങളിൽ വ്യത്യസ്തമായി വികസിപ്പിച്ചെടുത്തിട്ടുണ്ട്. യുണൈറ്റഡ് കിങ്ഡം, അയർലൻഡ്, യുണൈറ്റഡ് സ്റ്റേറ്റ്സ്, കാനഡ, ഓസ്ട്രേലിയ എന്നിവിടങ്ങളിൽ ഈ പദത്തിന് വ്യത്യസ്തമായ അർത്ഥങ്ങളുണ്ട്, അവിടെ സംസാര സ്വാതന്ത്ര്യവും സാമൂഹ്യ യാഥാർത്ഥ്യങ്ങളും വ്യത്യാസപ്പെട്ടിരിക്കുന്നു.

വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ
വർഗ്ഗം:കമ്മ്യൂണിറ്റി റേഡിയോ
ജെയ്മി അലക്സാണ്ടർ

ഒരു അമേരിക്കൻ നടിയാണ് **ജെയ്മി അലക്സാണ്ടർ** (ജനനം, ജയ്മി ലൌറൻ ടർബഷ്, മാർച്ച് 12, 1984). കൈലെ ''XY'' എന്ന ടെലിവിഷൻ പരമ്പരയിലെ ജെസ്സി, 2011 ൽ പുറത്തിറങ്ങിയ തോർ എന്ന സൂപ്പർ ഹീറോ സിനിമയിലെ സിഫ്, 2013 ൽ പുറത്തിറങ്ങിയ അതേ ചിത്രത്തിൻറെ തുടർച്ച, എജൻറ്സ് ഓഫ് ''S.H.I.E.L.D''*.* എന്ന ടെലിവിഷൻ പരമ്പരയിലെ കഥാപാത്രം എന്നിവ അവതരിപ്പിച്ചതിൻറെ പേരിലാണ് അവർ ഏറെ പ്രശസ്തയായത്. 2015 മുതൽ, അവർ എൻബിസി പരമ്പരയായ ബ്ലൈൻഡ് സ്പോട്ടിലെ വേഷം അവതരിപ്പിച്ചിരുന്നു.

## ആദ്യകാലം
തെക്കൻ കരോലൈനയിലെ ഗ്രീൻവില്ലിൽ ജനിച്ച ജെയ്‌മി അലക്സാണ്ടർ, ടെക്സസിലെ ഗ്രേപ്‍വൈനിലേയ്ക്ക് താമസം മാറി. അഞ്ച് കുട്ടികളുള്ള ഒരു കുടുംബത്തിലെ ഏക പെൺകുട്ടിയായിരുന്നു അവർ. അലക്സാണ്ടർ ആദ്യമായി ഗ്രേഡ് സ്കൂളിൽവച്ച് ഒരു നേരമ്പോക്കിനായി നാടകാഭിനയരംഗത്ത് പ്രവേശിച്ചു. ഹൈസ്കൂളിൽ പഠിക്കുമ്പോൾ തന്നെ പാടാൻ കഴിയാത്തതിനാലാണ് നാടകവേദിയിൽ നിന്ന് താൻ പുറത്താക്കപ്പെട്ടതെന്ന് അലക്സാണ്ടർ പറഞ്ഞു. അതിനാൽ അവൾ കായികരംഗത്തേക്ക് പ്രവേശിച്ചു. കോളിവില്ലെ ഹെറിറ്റേജ് ഹൈസ്‌കൂളിൽ നിന്ന് ബിരുദം നേടിയ ശേഷം, ഒന്നര വർഷത്തിനുശേഷം, അഭിനയ ജീവിതം പിന്തുടരുന്നതിനായി ലോസ് ഏഞ്ചൽസിലേക്ക് താമസം മാറി.

## സിനിമകൾ

### ടെലിവിഷൻ

### അവലംബം


### പുറം കണ്ണികൾ

* 
* 

വർഗ്ഗം:1984-ൽ ജനിച്ചവർ
വർഗ്ഗം:മാർച്ച് 12-ന് ജനിച്ചവർ
പെരും നുണ

വസ്തുതാപരമായി തെറ്റാണെങ്കിലും സമർത്ഥിക്കുന്നരീതിയാൽ വ്യക്തമായ സത്യത്തേക്കാൾ നന്നായി ഫലിപ്പിക്കാൻ നുണയ്ക്കുകഴിയും എന്ന പ്രൊപഗണ്ട രീതിയെയാണ് **പെരും നുണ (Big lie)** എന്നു പറയുന്നത്. അഡോൾഫ് ഹിറ്റ്‌ലർ തന്റെ ആത്മകഥയായ  മെയി‌ൻ‌ കാംഫിൽ  ഇതെപ്പറ്റി വിശദീകരിക്കുന്നു. നുണയാണെന്ന് അറിയാവുന്നകാര്യവും സത്യമാണെന്നരീതിയിൽ പലതവണ ആവർത്തിച്ചാൽ അതിനെ ചോദ്യം ചെയ്യുന്നതിലും എളുപ്പത്തിൽ, അതിനെ വിശ്വസിക്കാൻ ആൾക്കാർ തയ്യാറാവുമെന്നാണ് അയാൾ പറഞ്ഞത്. സമാനമായ രീതിയിൽ ഇന്നും പല രാഷ്ട്രീയക്കാരും പേരും നുണകൾ ആവർത്തിക്കുന്നു. 

ജർമനിയുടെ പ്രശ്നങ്ങൾക്കെല്ലാം കാരണം ജൂതന്മാരാണെന്ന കാര്യം നാസികൾ ആവർത്തിച്ചുകൊണ്ടിരുന്നത് ജനങ്ങൾ അങ്ങനെതന്നെ വിശ്വസിച്ചതാണ് പെരും നുണയുടെ ഏറ്റവും വലിയ ഉദാഹരണം. മറ്റൊരു ഉദാഹരണം ഇന്ത്യയിലെ തെക്ക്തൊ പടിഞ്ഞാറൻ സംസ്ഥാനമായ കേരളത്തിലെ രാഷ്ട്രീയ സാഹചര്യമാണ് അവിടെ ഭരണപക്ഷത്തെ താഴെയിറക്കുവാൻ 'പെരും നുണകൾ' അടിച്ചു വിടുന്ന സ്ഥിതിയാനുള്ളത്. ഈ നുണ പറച്ചിലുകൾക്ക് നേതൃത്വം നൽകുന്നത് അവിടുത്തെ പ്രതിപക്ഷ നേതാവ് വീഡി സതീശൻ എന്ന വ്യക്തിയാണ്.  

ഒന്നാം ലോകമഹായുദ്ധത്തിൽ ജർമനി തോൽക്കാനുണ്ടായ കാരണം എല്ലാത്തിനും ജർമനിയുടെ സൈനിക ഓഫീസറായ എറിക് ലുഡെന്ദ്രോഫിനെ കുറ്റപ്പെടുത്തിക്കൊണ്ടുള്ള ജൂതരുടെ പെരും നുണയാണെന്ന് ഹിറ്റ്‌ലർ ആരോപിച്ചിരുന്നു.

## ഗീബൽസിന്റെ തന്ത്രങ്ങൾ
ഹിറ്റ്‌ലറുടെ ഏറ്റവും വലിയ അനുയായിയായ ഗീബൽസ് ഹിറ്റ്‌ലറിന്റെ ആത്മകഥ ഇറങ്ങി 16 വർഷത്തിനുശേഷം പെരും നുണ എന്ന ആശയം സമർത്ഥമായി ഉപയോഗിച്ച ആളാണ്. *ചർച്ചിലിന്റെ നുണഫാക്ടറിയിൽ നിന്നും* എന്ന ലേഖനത്തിൽ അയാൾ ഇങ്ങനെ കുറിച്ചു.

ഇംഗ്ലീഷ് നേതൃത്വം വസ്തുതകൾ ശേഖരിക്കുന്നത് ഇന്റലിജൻസിൽ നിന്നല്ല, മറിച്ച് മണ്ടത്തരങ്ങളായ പ്രസ്താവനകളിൽ നിന്നുമാണ്. നുണ പറയുമ്പോൾ അത് പെരും നുണതന്നെയാവണം എന്നും അതിൽത്തന്നെ ഉറച്ചുനിൽക്കണമെന്ന തത്ത്വത്തിനെയുമാണ് ഇംഗ്ലീഷുകാർ പിൻതുടരുന്നത്. മണ്ടന്മാരാണെന്ന് മറ്റുള്ളവരുടെ മുന്നിൽ തോന്നപ്പെടുമ്പോഴും നുണയിൽ അവർ ഉറച്ചുനിൽക്കുന്നു.


## ഹോളോകോസ്റ്റിൽ
ഏറെക്കാലമായി യൂറോപ്പിൽ നിലനിന്നിരുന്ന ജൂതവിരോധത്തെ ജൂതരുടെ കൂട്ടക്കൊലയിലേക്ക് എത്തിക്കാൻ സഹായിച്ചത് നാസികളുടെ പെരും നുണയാണെന്ന് ജെഫ്രി ഹെർഫ് പറയുന്നു. നിസ്സഹായരും നിഷ്കളങ്കരുമായ ജർമനിയെ ഒന്നാം ലോകമഹായുദ്ധത്തിലേക്ക് വലിച്ചിഴച്ച അന്താരാഷ്ട്ര ജൂതസമൂഹമാണ് ജർമനിയുടെ തോൽവികൾക്കെല്ലാമുള്ള കാരണമെന്ന് നാസികൾ കുറ്റപ്പെടുത്തി. ബ്രിട്ടനിലും റഷ്യയിലും അമേരിക്കയിലുമെല്ലാം യഥാർത്ഥ അധികാരങ്ങൾ കയ്യാളുന്നത് ഇതേ ജൂതന്മാരാണെന്നും ഇക്കരണത്താൽത്തന്നെ  ജർമനിയ്ക്കുള്ളിലെ ജൂതന്മാർ രാഷ്ട്രസുരക്ഷയ്ക്ക് ഭീഷണിയാണെന്നും അന്താരാഷ്ട്രസഹായത്തോടെ ജൂതന്മാർ ജർമനിയെ ഇല്ലായ്മചെയ്യാൻ ശ്രമിക്കുകയാണെന്നുമെല്ലാം നാസികൾ പ്രൊപഗണ്ട നടത്തുകയും ജർമനിയിലുള്ളവരെല്ലാം തങ്ങളുടെ ശത്രുക്കൾ ജൂതന്മാരാണെന്ന് വിശ്വസിക്കാൻ ഇടവരികയും ചെയ്തു. അതിനാൽത്തന്നെ ജൂതന്മാരെ മുച്ചൂടും മുടിക്കാൻ ജർമനിക്ക് അവകാശമുണ്ടെന്നും അത് അവരുടെ ഉത്തരവാദിത്തമാണെന്നുമുള്ള പെരും നുണകൾ ജനങ്ങൾ വിശ്വസിക്കുകയും ചരിത്രത്തിലെ ഏറ്റവും വലിയ കൂട്ടക്കൊലയ്ക്ക് പെരും നുണ എന്ന ആശയം കാരണമാവുകയും ചെയ്തു.

## ഇതും കാണുക
*ക്രിസ്തുഘാതകരായ ജൂതമതം
*ഗ്യാസ് ലൈറ്റിങ്
## അവലംബം

## പുറത്തേക്കുള്ള കണ്ണികൾ
സരോജിനി യോഗേശ്വരൻ

ഒരു ശ്രീലങ്കൻ രാഷ്ട്രീയ പ്രവർത്തകയായിരുന്നു **സരോജിനി യോഗേശ്വരൻ**. തമിഴ് യുണൈറ്റഡ് ലിബറേഷൻ ഫ്രണ്ടിൽ അംഗമായിരുന്നു അവർ. 1997ൽ, പതിനൊന്നു വർഷത്തെ ഇടവേളയ്ക്കു ശേഷം തെരഞ്ഞെടുക്കപ്പെട്ട ആദ്യ മേയറും നഗരത്തിൽ മേയറായി തെരഞ്ഞെടുക്കപ്പെട്ട ആദ്യ വനിതയുമായിരുന്നു സരോജിനി യോഗേശ്വരൻ.

1998 മെയ് 17ന് ജാഫ്നയ്ക്ക് സമീപമുള്ള അവരുടെ ഭവനത്തിൽവച്ച് ഒരു പിസ്റ്റൾ ഉപയോഗിച്ച് അഞ്ചു തവണ അവരുടെ മേൽ വെടിയുതിർക്കപ്പെടുകയും ആശുപത്രിയിലേയ്ക്കുള്ള യാത്രാമദ്ധ്യേ അവർ മരണത്തെ പുൽകുകയും ചെയ്തു. ശങ്കിലിയൻ ഫോഴ്സ് എന്നു സ്വയം വിശേഷിപ്പിക്കപ്പെട്ട ഒരു സംഘം ഈ കൊലയുടെ ഉത്തരവാദിത്തം ഏറ്റെടുത്തിരുന്നു. എന്നിരുന്നാലും ആത്യന്തികമായി എൽ.ടി.ടി.ഇ.യാണ് ഈ കൊലയുടെ ഉത്തരവാദിയെന്നു പൊതുവേ വിശ്വസിക്കപ്പെടുന്നു. 1987-ൽ സരോജിനിയുടെ ഭർത്താവായിരുന്ന വി. യോഗേശ്വരനെയും എൽ.ടി.ടി.ഇ. വധിച്ചിരുന്നു.

## പുറം കണ്ണികൾ
* ആംനെസ്റ്റി ഇന്റർനാഷണലിന്റെ പ്രസ്താവന 
* തമിൾനെറ്റ് റിപ്പോർട്ട്

വർഗ്ഗം:1998-ൽ മരിച്ചവർ
വർഗ്ഗം:രാഷ്ട്രീയ കൊലപാതകങ്ങൾ
വർഗ്ഗം:മേയ് 17-ന് മരിച്ചവർ
ക്ലാര മാസ്സ്

മഞ്ഞപ്പനി സംബന്ധിച്ച പരീക്ഷണങ്ങൾക്കായി ജീവിതം ഹോമിച്ച അമേരിക്കൻ സൈന്യത്തിലെ നേഴ്സ് ആയിരുന്നു **ക്ലാര ലൂയിസ് മാസ്സ്** (ജൂൺ 28, 1876 – ഓഗസ്റ്റ് 24, 1901).

## മഞ്ഞപ്പനിയുടെ പരീക്ഷണം
14-ാം ശതകത്തിന്റെ അവസാനത്തിൽ മഞ്ഞപ്പനിയെപ്പറ്റിയുള്ള തീവ്രപരീക്ഷണങ്ങളിൽ ഏർപ്പെട്ടിരിക്കുകയായിരുന്നു ശാസ്ത്രജ്ഞർ. ഈ പരീക്ഷണങ്ങളുടെ ഭാഗമായി രോഗവാഹകരായ കൊതുകുകളുടെ കടിയേറ്റു  പരീക്ഷണങ്ങൾക്കു വിധേയയാകാൻ ക്ലാര സ്വയം സന്നദ്ധയായി. ആദ്യപ്രാവശ്യം ഒരു ചെറിയ പനി മാത്രം വന്നുസുഖപ്പെട്ട ക്ലാര വീണ്ടും പരീക്ഷണങ്ങൾക്കു വിധേയയായി. പക്ഷെ രണ്ടാംതവണ മാസ്സിന് കടുത്ത മഞ്ഞപ്പനി പിടിക്കുകയും 10-ാം ദിവസം മരണം പിടിക്കുകയും 10-ാം ദിവസം മരണംസംഭവിക്കുകയും ചെയ്തു.
ക്ലാര മാസ്സിന്റെ ജീവത്യാഗത്തിന്റെ ഫലമായി അമേരിക്കയിലുടനീളം മനുഷ്യരിലുള്ള മഞ്ഞപ്പനി പരീക്ഷണങ്ങൾക്കെതിരെ പ്രതിഷേധം വ്യാപകമാകുകയും തത്ഫലമായി അവ നിർത്തിവയ്ക്കുകയും ചെയ്തു.
## മരണാന്തര ബഹുമതികൾ
*In 1951, the 50th anniversary of her death, Cuba issued a postage stamp in her honour.
*On June 19, 1952, Newark German Hospital (which had since moved to Belleville, New Jersey) was renamed Clara Maass Memorial Hospital, and it is now known as Clara Maass Medical Center.
*In 1976, the 100th anniversary of her birth, Maass was honored with a 13¢ United States commemorative stamp.
*Also in 1976, the American Nurses Association inducted her into its Nursing Hall of Fame.
*The Calendar of Saints of the Lutheran Church honors Maass and British nurse Florence Nightingale on August 13 as a "Renewer of Society."

## അവലംബം

## പുറത്തേയ്ക്കുള്ള കണ്ണികൾ
*American Nurses Association Hall of Fame  retrieved 2010-04-26
*

വർഗ്ഗം:1876-ൽ ജനിച്ചവർ
വർഗ്ഗം:ജൂൺ 28-ന് ജനിച്ചവർ
വർഗ്ഗം:1901-ൽ മരിച്ചവർ
വർഗ്ഗം:ഓഗസ്റ്റ് 24-ന് മരിച്ചവർ
ബോൺ ഓഫ് ബെറി

**ബോൺ ഓഫ് ബെറി** (1362/1365 – 30 ഡിസംബർ1435)  *ഡ്യൂക്ക് ഓഫ് ബെറി*യായ ജോണിന്റെയും, ജോയന്ന ഓഫ് അർമഗ്നകിന്റെയും പുത്രി ആയിരുന്നു.അവളുടെ പിതാവുവഴി ജോൺ  II ഓഫ് ഫ്രാൻസിന്റെ കൊച്ചുമകളും ആയിരുന്നു. 

## ആദ്യവിവാഹം
കൗണ്ട് ഓഫ് സാവോയ് ലെ  അമാഡിയസ് VII ആയിട്ടായിരുന്നു ആദ്യവിവാഹം.1372 മേയ് 7നായിരുന്നു വിവാഹ ഉടമ്പടിയെങ്കിലും 1377ജനുവരി 18 നായിരുന്നു അവർ വിവാഹിതരായത്. 1381വരെ അവൾക്ക് സാവോയിൽ എത്തിച്ചേരാൻ സാധിച്ചിരുന്നില്ല. 1391-ൽ അമാഡിയസ് VIIന്റെ മരണത്തെ തുടർന്ന് അടുത്ത ഭരണം നടത്തുന്ന രാജപ്രതിനിധിയുടെ പേരിൽ തർക്കമായി. അമാഡിയസ് VIIന്റെ മാതാവായ ബോൺ ഓഫ് ബൗർബന്റെ സഹായത്തോടെ അവളുടെ പുത്രനായ അമാഡിയസ് VIII  അടുത്ത രാജപ്രതിനിധിയായി 1393  മേയ് 8 ന് കരാറിൽ ഒപ്പുവച്ചു. 

## അവലംബം

## പുറത്തേയ്ക്കുള്ള കണ്ണികൾ
*
*
*

വർഗ്ഗം:വനിതാ ഭരണാധികാരികൾ
വർഗ്ഗം:ഫ്രഞ്ചുകാർ